
CAPÍTOL I. DISPOSICIONS GENERALS

Clàusula 1. Objecte de l’Acord marc

1. L’objecte de l’Acord marc és el subministrament de gasoils tipus A i C per a Serveis Ambientals del Vallès Oriental, Societat Anònima, en endavant SAVO, SA, per a la consecució dels objectius següents:
a) Seleccionar les persones naturals o jurídiques que podran prestar el subministrament, d’equips de protecció individual i altres elements per a SAVO, SA.
b) Fixar les condicions generals d’adjudicació i execució a què s’hauran d’ajustar els contractes que es basin en aquest Acord marc.
2. L’abast de l’Acord marc inclou:
a) El subministrament de gasoil tipus A.
b) El subministrament de gasoil tipus C.
3. Les especificacions pròpies del subministrament es descriuen en el Plec de prescripcions tècniques que regula l’Acord marc.
4. El subministrament objecte de l’Acord marc es fa mitjançant contractes basats segons les necessitats de SAVO, SA, i d’acord amb el procediment que s’estableix en el Plec de prescripcions tècniques.

Clàusula 2. Vocabulari comú de la contractació pública

La codificació CPV corresponent a aquest Acord marc és la següent:
09134100-8 Gasoil 

Clàusula 3. Divisió per lots
L’Acord marc no es divideix en lots.

El fet que la licitació sigui un Acord Marc amb la participació de diversos operadors de mercat, fa que la prestació objecte de l’Acord marc la puguin executar diferents contractistes. D’altra banda, es tracta en gran mesura del subministrament de gasoil tipus A mentre que pel subministrament de gasoil tipus C se’n preveuen tan sols dos o tres a l’any, el que en representar un valor residual en la globalitat del valor estimat de l’Acord marc, no es fa en un lot diferenciat donat que no suposa volum de negoci suficientment atraient com per a promoure la participació d’operadors de mercat.

Clàusula 4. Necessitats públiques a satisfer

SAVO, SA, és una societat anònima unipersonal, constituïda pel Consorci per a la Gestió del Residus del Vallès Oriental, en endavant Consorci. 
SAVO, SA, té per objecte social:

a) La construcció, l’explotació, la conservació i el manteniment de les instal·lacions necessàries per a les operacions de tractament, reciclatge i disposició controlada dels residus sòlids municipals i assimilables i tots aquells d’acord amb la normativa aplicable en matèria de tractament de residus, sanejament i envasos.

b) El foment de l’aplicació de la recollida de selectiva i del reciclatge dels residus municipals i assimilats que puguin ser recollits.

c) La gestió i la realització de les activitats i competències en matèria de sanejament, neteja viària, recollida i tractament de residus.

SAVO, SA, està destinada a la gestió dels serveis públics locals encarregats pels ens consorciats, com ara, serveis de deixalleries, de recollida selectiva i serveis ad hoc amb els ajuntaments.

SAVO, SA, té la condició de mitjà propi instrumental i servei tècnic del Consorci per a la Gestió dels Residus del Vallès Oriental i com a tal està obligada a realitzar els treballs que aquest li encarregui en les matèries objecte de les seves funcions, mitjançant, entre d’altres, la seva flota de vehicles.

SAVO, SA, disposa d’un dipòsit de 10.000 litres a llurs instal·lacions de Granollers - Camí Ral s/n- que és on es subministrarà el combustible de tipus Gasoil A per a aquests vehicles, sent un dels objectes d’aquest Acord marc.
A més a més SAVO, SA també requerirà el subministrament de combustible de tipus Gasoil C al dipòsit de 750 litres, per a la seva instal·lació d’aigua calenta sanitària (ACS) i calefacció, sent també objecte d’aquest Acord Marc. 

Amb les obres d’ampliació de la planta de compostatge, s’ha previst un canvi d’ubicació dels dipòsit de gasoil A, tant d’ubicació com de capacitat. Pel que fa al dipòsit de gasoil C, cap la possibilitat que SAVO, SA, hagi de disposar d’un segon dipòsit temporalment mentre durin les obres de la planta.

Per això, amb la finalitat de poder prestar els serveis encarregats pel Consorci per a la Gestió dels Residus del Vallès Oriental i pel bon funcionament de les instal·lacions, SAVO, SA, ha previst celebrar un Acord marc per tal de seleccionar les empreses que podran subministrar els combustibles al dipòsits de què disposa SAVO, SA, a les seves instal·lacions i fixar les condicions generals d’adjudicació i execució dels posteriors contractes derivats de l’Acord marc. 

Tenint en compte el valor estimat de l'Acord marc es considera adequat licitar la contractació d'aquest subministrament mitjançant procediment obert.

Es justifica l’elecció d’un Acord Marc per a aquest contracte per la variabilitat que presenten els preus del gasoil diàriament, que fan que no es pugui fixar un preu estàtic per a llargs períodes de temps.

Clàusula 5. Òrgan de contractació de l’Acord marc

1. L’òrgan de contractació és el president i el gerent en virtut de l’acord del Consell d’Administració de 2 de juliol de 2021, elevat a públic mitjançant escriptura atorgada el 12 de juliol de 2021 davant el Notari de Parets del Vallès Pere Pineda Masip, amb el número 1.429 de protocol, inscrita al Registre Mercantil de Barcelona, Volum 43257, Foli 200, Full B 201287, Inscripció 40, pel qual s’apodera i faculta al president i el gerent, per comprar, vendre i contractar tota classe de béns, serveis i subministraments, fins i tot d’arrendament financer, inclòs el “Leasing”,  conjuntament i amb caràcter mancomunat a partir de 300.000 euros.

2. El domicili social de l’entitat contractant és a Granollers (08401) Camí Ral s/n, telèfon 93 870 87 53, fax 93 860 16 71 i el correu electrònic contractacio@savosa.cat . Aquest correu electrònic únicament es podrà fer servir en els supòsits expressament taxats en aquest Plec duent-se a terme la resta de comunicacions amb l’òrgan de contractació pels mitjans establerts al Capítol IX d’aquest Plec.

Clàusula 6. Règim jurídic

1. SAVO,SA, de conformitat amb l’article 3.3 apartat a) de la LCSP i als efectes de la seva activitat contractual té la consideració de poder adjudicador i, per tant, té reconeguda la capacitat de celebrar aquest contracte.

2. L’Acord marc i els contractes basats es regeixen pel règim jurídic aplicable als contractes de subministrament. 

3. El contracte que es formalitzi tindrà la naturalesa de contracte administratiu de subministrament, de conformitat amb l’article 16 de la LCSP. 

4. La preparació, l’adjudicació, els efectes i l’extinció d’aquest contracte es regeix per la LCSP i les seves disposicions de desplegament; supletòriament s’han d’aplicar les altres normes de dret administratiu i, si no, les normes de dret privat.

5. L’Acord marc l’integren els documents següents:

a) El Plec de clàusules administratives particulars.
b) El Plec de prescripcions tècniques.
c) Els contractes basats en l’Acord marc.
d) Les instruccions donades per la persona responsable de l’Acord marc
e) Les interpretacions de l’Acord marc i dels contractes basats a càrrec de l’òrgan de contractació 

6. A més dels drets i les obligacions que emanen dels documents relacionats abans per a cadascuna de les parts, constitueixen la llei d’aquest Acord marc i dels contractes en què es basin:
a) La Directiva 2014/24/UE del Parlament Europeu i del Consell, de 26 de febrer de 2014, sobre contractació pública i per la que es deroga la Directiva 2004/18/CE

b) La Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 
c) La Llei 7/1985, de 2 d’abril, reguladora de les bases del règim local

d) El Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril

e) El Decret llei 3/2016, de 31 de maig, de mesures urgents en matèria de contractació pública
f) El Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre (en endavant RGLCAP)
g) El Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic
h) La Llei orgànica 3/2018, de 5 de desembre, de protecció de dades personals i garantia dels drets digitals

i) El Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques en allò que respecta al tractament de dades personals i a la lliure circulació d’aquestes dades i pel que es deroga la Directiva 95/46/CE

j) El Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, aprovat pel Reial decret 1720/2007, de 21 de desembre

k) La Llei 1/1998, de 7 de gener, de política lingüística i les normes que la desenvolupen

l) Les altres normes i les decisions de dret comunitari europeu que s’hi hagin d’aplicar directament sense necessitat de transposició, normes internes de dret públic i de dret privat, així com normes i instruccions tècniques que calgui aplicar-hi 

m) Totes aquelles normes que per qualsevol concepte s’hi hagin d’aplicar 
7. Aquest Acord marc i els contractes basats que eventualment es duguin a terme s’executen a risc i ventura del contractista, d’acord amb aquest Plec i el Plec de prescripcions tècniques.

8. El desconeixement per part dels adjudicataris de les condicions establertes en aquest Plec i de qualsevol altre document que pugui tenir aplicació en l'execució de la cosa pactada, no els eximirà del seu compliment.

Clàusula 7. Valor estimat de l’Acord marc

El valor estimat de l’Acord marc és el següent:

	VALOR ESTIMAT DEL CONTRACTE
	IMPORT IVA EXCLÒS
	IMPORT MODIFICACIONS IVA EXCLÒS
	TOTAL

	Durada inicial del contracte
	1.692.911,80 €
	338.582,36 €
	2.031.494,16 €

	Primera pròrroga
	1.692.911,80 €
	338.582,36 €
	2.031.494,16 €

	Segona pròrroga
	1.692.911,80 €
	338.582,36 €
	2.031.494,16 €

	Total valor estimat
	5.078.735,40 €
	1.015.747,08 €
	6.094.482,48 €


Clàusula 8. Període de vigència

1. L’Acord marc té una durada inicial d’un any comptador a partir del 23 de desembre de 2022. En cas de formalitzar-se el contracte en una data posterior, l’inici de la vigència serà la data de la formalització i tindrà igualment una durada d’un any. El contracte podrà finalitzar abans de l’any de durada en cas d’esgotar-se l’import previst per a la durada inicial.

2. L’Acord marc és objecte de dues possibles pròrrogues d’una durada d’un any cadascuna. Les pròrrogues podran finalitzar abans de l’any de durada en cas d’esgotar-se l’import previst per a cadascuna de les pròrrogues.

3. Les eventuals pròrrogues seran potestatives per a l’òrgan de contractació i obligatòries pels adjudicataris, sense que es puguin produir pel consentiment tàcit de les parts, de conformitat amb l’article 29.2 de la LCSP.

4. SAVO, SA, notificarà als adjudicataris la voluntat de prorrogar l’Acord marc amb un preavís mínim de 2 mesos abans de la data de finalització. La pròrroga s’ha de formalitzar en el document corresponent.

5. L’article 29.4 de la LCSP preveu la pròrroga expressa del contracte fins a que comenci l’execució del nou contracte i per un període màxim de 9 mesos quan no es formalitzi el nou contracte i existeixin raons d’interès públic per no interrompre la prestació. 

CAPÍTOL II. PROCEDIMENT DE SELECCIÓ DELS ADJUDICATARIS DE L’ACORD MARC

Clàusula 9. Procediment de licitació i adjudicació

1. L’Acord marc s’adjudica pel procediment obert, d’acord amb els articles 156 i següents de la LCSP.
2. La licitació s’anunciarà en el DOUE i en el perfil de contractant de SAVO,SA, l’enllaç del qual és: 

https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&.

3. El procediment de selecció dels adjudicataris de l’Acord marc es fonamentarà en l’acreditació per part dels licitadors de què disposen de la capacitat d’obrar i la solvència tècnica i professional i econòmica i financera exigida en aquest Plec, així com l’obtenció, en l’aplicació del criteri d’adjudicació de l’Acord marc, de la puntuació mínima establerta a la clàusula 11.

4. SAVO, SA, es reserva el dret a declarar deserta la licitació en els supòsits que no s’hagi presentat cap oferta o que cap proposició sigui admissible d’acord amb els criteris previstos en aquest Plec.

5. Els licitadors que no acreditin els requisits mínims que es fixen en la clàusula següent quedaran exclosos de la licitació.

Clàusula 10. Capacitat, requisits i condicions per a participar

1. Només poden contractar amb el sector públic les persones naturals o jurídiques, espanyoles o estrangeres, que compleixin amb els requisits següents:

a) Tinguin personalitat jurídica i plena capacitat d’obrar, d’acord amb el previst per l’article 65 de la LCSP.

b) No estiguin incurses en alguna prohibició de contractar de les previstes a l’article 71 de la LCSP.

c) Acreditin la solvència econòmica o financera i tècnica i professional, d’acord amb els criteris previstos en aquest Plec.

d) Disposin de l’habilitació empresarial exigida en aquest Plec, si escau.

A més, quan es tracti de persones jurídiques, l’objecte social d’aquestes ha de contenir les activitats relacionades amb l’objecte del contracte previstes a la clàusula 1 d’aquest Plec i al Plec de prescripcions tècniques. 

L’incompliment d’aquest extrem constitueix una causa d’exclusió d’acord amb l’article 66 de la LCSP.

2. La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si escau, en el corresponent registre oficial. També cal aportar el CIF de l’empresa.

En el cas d’empresaris persones físiques la capacitat d’obrar s’acredita amb la presentació del CIF.

En relació amb les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar la capacitat d’obrar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen a l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC), sempre que es tracti de contractes subjectes a regulació harmonitzada de valor estimat igual o superior a 215.000 euros o, en cas contrari, l’informe de reciprocitat al que fa referència l’article 68 de la LCSP.

3. En tot cas, els documents atributius de les facultats de representació o apoderament han de ser suficients en dret per a poder concórrer a la licitació en nom de l’entitat que es representi.

4. D’acord amb els termes previstos a l’article 69 de la LCSP, els empresaris podran presentar-se agrupats amb caràcter temporal sense que sigui necessari que es formalitzin fins que no se’ls hagi adjudicat el contracte. Aquestes empreses queden obligades solidàriament davant de l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa. En cas de resultar adjudicatàries, hauran d’acreditar la seva constitució davant de l’òrgan de contractació.

5. En relació amb l’obligació de no trobar-se incurs en cap prohibició de contractar l’empresari ho pot acreditar a través de qualsevol dels mitjans exposats a l’article 85 de la LCSP. 

6. L’empresari ha de disposar de l’habilitació empresarial o professional següent:

No s’exigeix.

7. La solvència tècnica i professional i la solvència econòmica i financera de la que els licitadors han de disposar es detalla a continuació:

Condició de solvència tècnica i professional única
La solvència tècnica i professional exigida s’ha d’acreditar mitjançant el compliment de la condició de solvència següent:

Condició de solvència tècnica única: Experiència en la realització de subministraments del mateix tipus o naturalesa al que correspon l’objecte de l’Acord marc en el període corresponent als tres últims anys naturals a la data final de presentació d’ofertes.

Mitjans d’acreditació de la solvència tècnica única: Una declaració responsable amb la relació dels principals serveis efectuats durant els tres últims anys, corresponents al mateix tipus o naturalesa al que correspon l’objecte de l’Acord marc, indicant l’import, les dates, i el destinatari públic o privat.
En cas que així li ho requereixi SAVO, SA, el licitador també haurà d’aportar els certificats emesos o visats per l’òrgan competent, quan el destinatari sigui una entitat del sector públic; i quan el destinatari sigui un subjecte privat, una declaració de l’empresari acompanyada dels documents de què disposi els quals acreditin la realització de la prestació.

Requisit d’admissió de la condició de solvència tècnica i professional única:

Acreditar que l’import anual acumulat en l’any de major execució és igual o superior a 1.214.548,42 €, IVA exclòs.
Condició de solvència econòmica i financera única

Condició de solvència econòmica i financera única: 

Volum anual de negocis en els tres últims anys disponibles en funció de les dates de constitució o d’inici d’activitats de l’empresari i de presentació de les ofertes.  

Mitjans d’acreditació de la condició de solvència única: 

Per acreditar aquest requisit cal aportar la documentació que tot seguit s’especifica en funció del tipus d’empresari:

A) Persona jurídica inscrita en el Registre Mercantil:

Els comptes anuals disponibles aprovats i dipositats en el Registre Mercantil referits al millor exercici dins dels tres últims disponibles en funció de les dates de constitució o d’inici d’activitats de l’empresari i de presentació de les ofertes.

Nogensmenys, els empresaris que per la seva data de constitució encara no tinguin comptes anuals aprovats i dipositats en el Registre Mercantil, per acreditar el seu volum anual de negocis han d’aportar la liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any, referits tots ells a l’últim any disponible.

B) Persona jurídica inscrita en un registre oficial que no sigui el Registre Mercantil:

Els comptes anuals disponibles, aprovats i dipositats en el registre oficial en què hagi d’estar inscrit, referits al millor exercici dins dels tres últims disponibles en funció de les dates de constitució o d’inici d’activitats de l’empresari.

Nogensmenys, els empresaris que per la seva data de constitució encara no tinguin comptes anuals aprovats i dipositats en el registre oficial en que hagi d’estar inscrit per acreditar el seu volum anual de negocis han d’aportar la liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any, referits tots ells a l’últim any disponible.

C) Persona jurídica que no estigui obligada a dipositar els seus comptes en un registre oficial:

La liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any i el model 200 (declaració de l’Impost sobre Societats), referits a un dels tres últims anys disponibles pels quals hagi vençut l’obligació de presentació de la liquidació dels impostos.

D) Empresaris persones físiques:
La liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any i el model 100 (declaració de l’Impost sobre la Renda de les Persones Físiques), referits a un dels tres últims anys disponibles pels quals hagi vençut l’obligació de presentació de la liquidació dels impostos.

Requisit d’admissió de la condició de solvència: 

Acreditar un volum anual de negocis que referit a l’any de més volum de negoci dels tres últims acabats ha de ser almenys d’un import superior a 1.735.069,17 €, IVA exclòs.

Clàusula 11. Criteris d’adjudicació de l’Acord marc i selecció dels adjudicataris
1. S’estableixen tres criteris d’adjudicació i selecció de l’Acord marc:

CRITERI A. Distància de la base de subministrament a la seu de SAVO, SA. Fins a 5,00 punts.

a.
Si la base de subministrament està a una distància de fins a 60 km. 5,00 punts.

b.
Si la base de subministrament està a una distància de més de 60 i fins a 120 km. 2,50 punts.

c.
Si la base de subministrament està a una distància de més de 120 i fins a 180 km. 1,00 punts.

d.
Si la base de subministrament està a una distància de més de 180 km. 0,00 punts.

L’oferiment del criteri d’adjudicació es valorarà de la manera següent:

Els licitadors han de facilitar a la seva oferta les coordenades geogràfiques de la base de subministrament. 

La distancia a valorar serà la que resulti de l’aplicació Google Maps en introduir les coordenades geogràfiques de la base de subministrament del licitador i la de SAVO,SA. S’agafarà com a referència la ruta més curta indicada per Google Maps. 

CRITERI B. La reducció de l’impacte ambiental dels vehicles de transport utilitzats per al subministrament del gasoil. 

	Reducció de l’impacte ambiental dels vehicles de transport  mitjançant l’estàndard Euro, ja que és un estàndard europeu que regula les emissions d’òxids de nitrogen (NOx), d’hidrocarburs (HC), de monòxid de carboni (CO) i de partícules en l’homologació de vehicles.

Es valorarà l’estàndard Euro en el sentit següent:

1. Vehicles euro VI: 5,00 punts

2. Vehicles euro V: 2,50 punts

3. Vehicles inferiors a euro V: 0,00 punts

L’acreditació d’aquest criteri es farà mitjançant declaració responsable.


	Fins a 5,00 punts


CRITERI C. Oferir un curs de formació teòrica anual al personal de SAVO, SA, sobre conducció eficient de vehicles per minimitzar el consum de combustible. 5,00 punts.
El curs serà presencial i a un màxim de 15 usuaris i per una durada de com a mínim una hora.

S’obtindrà la màxima puntuació si s’ofereix la millora. En cas contrari no s’obtindran punts.

2. Els licitadors que formaran part de l’Acord marc seran aquells que hagin acreditat els requisits exigits en la clàusula 10 d’aquest Plec i hagin obtingut una puntuació mínima d’1,00 punt en aplicació dels criteris d’adjudicació descrits a l’apartat anterior.
En tot cas, els licitadors que no hagin acreditat els requisits requerits a la clàusula 10 d’aquest Plec o bé no obtinguin un mínim d’1,00 punt en la valoració dels criteris d’adjudicació seran exclosos de l’Acord marc.

3. No s’estableix un nombre màxim de licitadors a seleccionar. 
S’estableix un nombre mínim de dos licitadors a seleccionar. En cas que el nombre de licitadors admesos resultés ser inferior a dos, SAVO, SA, declararà deserta la licitació.

4. En el si de la tramitació d’aquest Acord marc no es presentarà cap oferta econòmica relativa al cost dels subministraments.

Clàusula 12. Documentació de les proposicions

1. Les propostes constaran de dos sobres. La documentació que han de presentar els licitadors en cadascun dels sobres és la següent:

SOBRE NÚM. 1. DOCUMENTACIÓ ADMINISTRATIVA. 

Ha de contenir aquesta documentació:

1. El document europeu únic de contractació (DEUC). Els licitadors han de presentar el DEUC, d’acord amb el model publicat al perfil del contractant, mitjançant el qual declaren el següent:

a) Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC.

b) Que compleix els requisits de solvència econòmica i financera i tècnica i professional de conformitat amb els mínims exigits en aquest Plec.

c) Que no està incursa en cap prohibició de contractar.

d) Que compleix la resta de requisits que s’estableixen en aquest Plec i que es poden acreditar mitjançant el DEUC.

Els licitadors han d’emplenar les parts del DEUC que s’assenyalen a continuació:

1. Part I. Cal emplenar aquesta part seguint les indicacions que preveu el  formulari a partir de la informació facilitada en l’anunci publicat en el DOUE.

2. Part II. S’ha d’emplenar la informació corresponent a la totalitat de les seccions que s’hi contenen (A, B, C i D).

Observacions:

· En relació amb l’apartat relatiu a “persona o persones de contacte” de la Part II.A del DEUC, s’hi ha d’incloure la designació del nom i cognoms i NIF de la persona autoritzada per accedir a les notificacions electròniques, així com l’adreça de correu electrònic i addicionalment el número de telèfon mòbil on rebre els avisos de les notificacions, d’acord amb la clàusula 52 d’aquest Plec. 

· Els licitadors han d’indicar en l’apartat corresponent a “Informació sobre els representants de l’operador econòmic” de la Part II.B del DEUC, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresari per presentar l’oferta.

3. Part III. S’ha d’emplenar la informació corresponent a les seccions A, B i C.

4. Part IV. Només s’ha d’emplenar la informació corresponent a la secció A corresponent a la Indicació global relativa a tots els criteris de selecció.

5. Part V. Aquesta part no s’ha d’emplenar.

6. Part VI. S’ha d’emplenar la informació i signar.
En el cas d’empresaris que concorrin a la licitació amb el compromís d’agrupar-se en una unió temporal cadascun ha d’acreditar la seva personalitat, capacitat i solvència i presentar un DEUC per separat. A més del DEUC, han d’aportar un document on consti el compromís de constituir-se formalment en UTE en cas de resultar adjudicatari del contracte.

Els licitadors que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, d’accés gratuït, només han de facilitar en cada part del DEUC la informació que no figuri en aquestes bases. Així, els licitadors inscrits en el Registre Electrònic d’Empreses Licitadores (RELI) de la Generalitat de Catalunya o en el Registre oficial de licitadors i empreses classificades del sector públic (ROLECSP) només estan obligades a indicar en el DEUC la informació que no figuri inscrita en aquests registres o que no hi consti vigent o actualitzada. En tot cas, aquests licitadors han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents.

La documentació justificativa del compliment dels requisits exigits en aquest Plec el compliment dels quals s’ha indicat en el DEUC, l’ha d’aportar el licitador que millor oferta faci abans de rebre l’adjudicació del contracte.

No obstant això, l’òrgan de contractació o la Mesa de contractació podran demanar als licitadors que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. Tanmateix, els licitadors inscrits al RELI, al ROLECSP o que figurin en una base de dades nacional d’un Estat membre de la Unió Europea d’accés gratuït,  no estan obligats a presentar els documents justificatius o altra prova documental de les dades inscrites en aquests registres.

Així mateix, de conformitat amb el que disposa l’article 28.3 de la Llei 39/2015, d’1 d’octubre, del procediment administratiu comú de les administracions públiques, els licitadors no han de presentar aquella documentació exigida en aquest Plec que ja haguessin aportat anteriorment a qualsevol Administració, havent d’indicar, en aquest cas, el moment i l’òrgan davant del qual varen presentar-la i la declaració de què les dades que s’hi contenen són plenament vigents.

Nogensmenys, respecte d’aquella documentació que SAVO, SA, no pugui obtenir-la directament de les administracions públiques encarregades de la seva expedició, en tant que no se li reconeix la competència per a disposar de l’esmentada documentació, els licitadors han d’aportar-la directament en aquest procediment de licitació.

En cas que hi hagi diversos lots, si els requisits de solvència econòmica i financera o tècnica i professional exigits varien d’un lot a un altre, els licitadors que es presentin a diversos lots aportaran un DEUC per cada lot o grup de lots als que s’apliquin els mateixos requisits de solvència.

2. La declaració de submissió a jutjats i tribunals espanyols. Els empresaris estrangers han d’aportar una declaració de submissió als jutjats i tribunals espanyols qualsevol ordre per a totes les incidències que puguin sorgir del contracte, amb renúncia expressa al seu propi fur, d’acord amb el model de l’annex 1.
3. En cas de presentar-se en UTE, el compromís de l’annex 4.

SOBRE NÚM. 2. DOCUMENTACIÓ TÈCNICA. 

1. Ha de contenir una declaració responsable amb el contingut següent:

“El/La senyor/a ______amb DNI…, major d’edat i en nom propi (o en representació de… com acredito mitjançant...…) assabentat/da de l’expedient de contractació ordinària i de la convocatòria per procediment obert de Serveis Ambientals del Vallès Oriental, SA, per a l’adjudicació de l’Acord marc per al  subministrament de gasoils tipus A i C per a Serveis Ambientals del Vallès Oriental, Societat Anònima, hi prenc part d’acord amb el Plec de clàusules administratives particulars i el Plec de prescripcions tècniques i declaro el següent: 
a) Que la base de subministrament de gasoil està situada a:

· Número de coordenades: __________________ (INDICAR LES COORDENADES DE LA BASE DE SUBMINISTRAMENT) 

b) Que em comprometo a dur a terme el subministrament del gasoil amb vehicles que compleixen l’estàndard Euro següent: (ESCOLLIU UNA DE LES OPCIONS)

 Euro VI.
 Euro V.
 Inferior a euro V.
c) Ofereixo impartir un curs de formació teòrica anual al personal de SAVO, SA, sobre conducció eficient de vehicles per minimitzar el consum de combustible. Aquest curs serà presencial i a un màxim de 15 usuaris i per una durada de com a mínim una hora:
 Sí.
 No.
2. La declaració de confidencialitat de la informació continguda en aquest sobre, d’acord amb el model de l’annex 5 d’aquest Plec.

2. Els licitadors han de presentar la documentació abans descrita per mitjans electrònics a través de la plataforma de contractació electrònica VORTAL habilitada per SAVO, SA, seguint les indicacions especificades a la clàusula 60 d’aquest Plec.
3. L’òrgan de contractació o la Mesa de contractació podran requerir, per tal de comprovar la veracitat de qualsevol de les declaracions i comunicacions, el lliurament d’aquells documents o certificacions que estimi adients.

4. Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. L’incompliment d’aquestes previsions dona lloc a la no admissió de cap de les propostes que hagi subscrit.

5. Les proposicions presentades fora del termini de presentació previst en aquest Plec no seran admeses a no ser que s’acrediti que la presentació fora de termini és per raons operatives de la pròpia Plataforma.

6. La documentació que s’ha de presentar en els sobres corresponents ha de ser en format pdf. 
7. Les proposicions presentades han d’estar lliures de virus informàtics i de qualsevol tipus de programa o codi nociu. Així, és obligació dels licitadors passar els documents per antivirus i, en cas d’arribar documents de les seves proposicions amb virus, serà responsabilitat d’ells que l’Administració no pugui accedir al contingut d’aquestes.

8. En cas que alguna de la documentació presentada pels licitadors estigui malmesa, en blanc o sigui il·legible o estigui afectada per algun virus informàtic, la Mesa de contractació, valorarà, en funció de quina sigui la documentació afectada, les conseqüències jurídiques respecte de la participació d’aquest licitador en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la Mesa podrà acordar l’exclusió del licitador.
9. Les proposicions han de presentar-se en català. D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català o castellà.

10. El licitador ha d’assenyalar de manera irrefutable i singular la documentació que designa com a confidencial, en particular si es refereix als secrets tècnics o comercials. Les referències genèriques es tenen per no posades.

11. Els documents i les dades presentades per les empreses licitadores en el sobre 2 es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial les dades incloses en el DEUC.
12. La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.

13. En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresari o de les empreses licitadores afectades.

14. Les proposicions són secretes i la presentació d’aquestes presumeix l’acceptació incondicionada pel licitador o candidat del contingut de la totalitat d’aquest Plec, el Plec de prescripcions tècniques i la documentació complementària, sense excepció, així com l’autorització a la Mesa de Contractació i a l’òrgan de contractació per consultar les dades que recullen el Registre electrònic d’Empreses Licitadores de la Generalitat de Catalunya o el Registre de licitadors i empreses classificades del sector públic o les llistes oficials d’operadors econòmics d’un Estat membre de la Unió Europea.

Clàusula 13. Garantia provisional

D’acord amb el que disposa l’article 106 del LCSP, no és procedent requerir la constitució d’una garantia provisional per a poder participar en aquest Acord marc.

Clàusula 14. Termini de presentació de proposicions

1. Les proposicions s’han de presentar a través del portal VORTAL:  https://community.vortal.biz/PRODSTS/Users/Login/Index?SkinName=savosa, fins a les 11 hores 00 minuts i 00 segons del 5 de desembre de 2022.
2. En cas que es produeixi una fallida tècnica que impossibiliti l’ús de la plataforma de contractació electrònica VORTAL en les vint-i-quatre hores prèvies al moment de finalització de presentació de les proposicions, la Gerència de SAVO,SA, ampliarà el termini de presentació el temps que consideri imprescindible, modificant el termini de presentació d’ofertes i la data d’obertura dels sobres, cosa que es farà pública en el perfil del contractant de SAVO, SA, i es comunicarà als empresaris que ja haguessin presentat la seva proposició.  

Clàusula 15. 
Informació als interessats

1. Les empreses interessades podran accedir de forma directa, completa i gratuïta als plecs i a l’altra documentació complementària per mitjans electrònics a través del perfil de contractant de SAVO, SA, a partir de la data de publicació de l’anunci de la licitació en el perfil del contractant.

2. Amb una antelació mínima de dotze dies previs al venciment del termini de presentació de proposicions, els licitadors podran plantejar dubtes i sol·licitar aclariments sobre el contingut dels plecs i documentació complementària. 

A tal efecte, les persones interessades en el procediment de licitació podran dirigir-se a l’òrgan de contractació per sol·licitar la informació que requereixin a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat residenciat en el perfil del contractant de SAVO,SA: https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&
3. Totes les respostes tindran caràcter vinculant i es publicaran en el perfil de contractant no més tard dels sis dies naturals previs a la finalització del termini de presentació de proposicions.

Clàusula 16. 
Mesa de Contractació

1. La Mesa de Contractació assisteix l’òrgan de contractació i està integrada pels membres següents:

La composició de la Mesa de Contractació que es proposa és la següent:

Presidència: 
La senyora Lourdes Ariza, directora de l’Àrea de Negoci, o en la seva absència, el senyor Román Millán, tècnic de manteniment.

Vocals: 
La senyora Helena Iserte Rovira, lletrada del Consell Comarcal del Vallès Oriental, per raó del conveni de col·laboració entre el Consell Comarcal del Vallès Oriental i el Consorci formalitzar entre ambdues entitats el 10 de maig de 2019, o en la seva absència, el senyor Jordi Vendrell, cap dels Serveis Jurídics del Consell Comarcal del Vallès Oriental, per raó del conveni de col·laboració entre el Consell Comarcal del Vallès Oriental i el Consorci formalitzar entre ambdues entitats el 10 de maig de 2019.

La senyora Carolina Martínez, Directora de l’Àrea de Gestió Econòmica, o en la seva absència, la senyora Elena Núñez, tècnica de Comptabilitat.


La senyora Alba Tornero, tècnica de deixalleries, o en la seva absència, el senyor Juan García, tècnic de SAVO, SA.

Secretari/a:
La senyora Laia Camp, responsable de Gestió administrativa, o en la seva absència, la senyora Maria Gascon, tècnica de licitacions.

2. L’obertura dels sobres es durà a terme per la Mesa de Contractació dins de la Plataforma de contractació electrònica. Els sobres es desxifraran amb l’obertura de la secretària o de la presidenta, sempre que s’hagi reunit el quòrum necessari per a l’obertura.

3. La Mesa de Contractació aixeca acta de totes les actuacions que es portin a terme en el desenvolupament de la licitació. La resolució d’aquesta serà argumentada i quedarà reflectida a les actes corresponents, juntament amb la votació, si escau, dels vots particulars.
4. La Mesa de Contractació podrà ser assistida pel personal de SAVO, SA, en la condició d’òrgan auxiliar de la Mesa, que farà les tasques que aquesta li sol·liciti.

Clàusula 17. Obertura de les proposicions i qualificació de la documentació

1. Finalitzat el termini de presentació de proposicions, la Mesa de Contractació qualificarà la documentació presentada en el sobre de documentació administrativa en sessió no pública. Si observa defectes esmenables ha de concedir un termini de tres dies hàbils per a què el/s licitador/s ho esmeni/n. Els defectes observats s’han de fer públics en el perfil del contractant de SAVO, SA. 
La Mesa de contractació durà a terme les sol·licituds d’esmena a través del servei e-NOTUM. Els licitadors requerits entregaran la documentació d’esmena a través de la plataforma VORTAL.
Una vegada esmenats, si és el cas, els defectes observats en la documentació continguda en el sobre 1, la Mesa de contractació avaluarà i determinarà les empreses admeses a la licitació i les excloses, així com, les causes d’exclusió, si escau.
2. La Mesa de Contractació, a partir de les 13:00 hores del 5 de desembre de 2022 procedirà a l’obertura del sobre número 2 i donarà trasllat de la documentació presentada als serveis tècnics de SAVO, SA per al seu estudi i posterior avaluació.
3. L’acte d’obertura del sobre número 2 es farà telemàticament i audiovisual a través del sistema Microsoft Teams. El registre i l’accés a cadascuna de les sessions telemàtiques i audiovisuals es farà a través de l’enllaç següent:
Reunión de Microsoft Teams
Únase a través de su PC o aplicación móvil
Haga clic aquí para unirse a la reunión
ID de la reunión: 346 463 096 509
Código de acceso: duQTuT
Descargar Teams | Unirse en la web
Infórmese | Opciones de reunión
Els requisits mínims per a l’ús del sistema Teams són les següents: 

Telèfons i tauletes Android:

Teams funciona amb dispositius Android amb les últimes quatre versions principals del sistema operatiu.

iPhone, iPad i iPod:

Teams funciona amb dispositius que utilitzen les dues últimes versions principals de iOS.

Windows, Mac i Web:

Per comprovar si el seu Mac o Windows compleix amb els requisits del sistema, vagi a la pàgina requisits de hardware per a Microsoft Teams: Requisitos de hardware para Microsoft Teams - Microsoft Teams | Microsoft Docs
Per obtenir una llista d’exploradors compatibles, vagi als exploradors compatibles per a obtenir Teams pàgina: Límites y especificaciones para Microsoft Teams - Microsoft Teams | Microsoft Docs
4. Les persones que assisteixin als actes d’obertura que celebri la Mesa de Contractació han d’identificar-se amb caràcter previ a l’inici de la sessió i durant aquesta han de mantenir el vídeo iniciat per tal de poder ser identificades. En cas que les persones que assisteixin a l’acte no s’identifiquin o no tinguin el vídeo iniciat podran ser eliminades de la reunió.

5. La Mesa podrà sol·licitar i admetre l’aclariment o l’esmena d’errors en la proposició quan siguin de tipus material o formal, no substancials i no impedeixin conèixer el sentit de la proposició. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre licitadors.

Les esmentades sol·licituds es duran a terme de la mateixa forma que s’especifica a l’epígraf 1 d’aquesta clàusula.

6. Abans de formular la proposta d’adjudicació, la Mesa de Contractació pot sol·licitar els informes tècnics que consideri necessaris d’acord amb el que preveu l’article 157.5 de la LCSP.
7. La Mesa de Contractació un cop aplicat el criteri d’adjudicació establert en aquest Plec classificarà les ofertes presentades per ordre decreixent i identificarà les millors ofertes que seran totes aquelles que obtinguin la puntuació mínima de 2 punts exigida a la clàusula 11. Els licitadors que hagin obtingut una puntuació inferior a 2, seran exclosos de l’Acord marc.

CAPÍTOL III. ADJUDICACIÓ I FORMALITZACIÓ DE L’ACORD MARC

Clàusula 18. Adjudicació de l’Acord marc

1. El Consell d’Administració de SAVO, SA, pot decidir no adjudicar o celebrar l’Acord marc per raons d’interès públic degudament justificades a l’expedient. En aquest cas no podrà promoure una nova licitació del mateix objecte en tant que subsisteixin les raons al·legades per a fonamentar la decisió de no adjudicar o celebrar l’Acord marc.

Així mateix, el Consell d’Administració de SAVO, SA, també pot acordar desistir del procediment, desistiment que s’ha de fonamentar en una infracció no esmenable de les normes de preparació de l’Acord marc o de les reguladores del procediment d’adjudicació, tot justificant a l’expedient la concurrència de la causa. El desistiment no impedirà l’inici immediat d’un nou procediment de licitació.

En tot cas, la decisió de no adjudicar o celebrar l’Acord marc així com el desistiment del procediment d’adjudicació s’ha d’acordar abans de la formalització d’aquest i s’ha de notificar als licitadors.
SAVO, SA, ha de compensar els licitadors per les despeses en què incorrin. L’import màxim que SAVO, SA, abonarà per aquest concepte és de 79,21, IVA exclòs. En la determinació d’aquest import s’ha tingut en compte la dedicació d’una hora, a raó de 20,62 euros l’hora, IVA exclòs, en la preparació i enviament de la documentació per part d’una persona encarregada de tasques administratives;  la dedicació d’una hora, a raó de 32,43 euros l’hora, IVA exclòs, de la feina de redacció, elaboració i proposta del servei així com la dedicació de mitja hora, a raó de 52,32 euros l’hora, del personal directiu responsable de la tasca de supervisió i direcció de la proposta.
2. L’Acord marc s’adjudicarà a favor dels licitadors admesos en el termini màxim de dos mesos comptats des de l’endemà de la data d’obertura del sobre de 2. 

3. L’adjudicació ha de ser motivada d’acord amb els criteris bàsics de selecció que s’han determinat en aquest Plec. Es declararà desert l’Acord marc quan concorri algun dels supòsits previstos en aquest Plec. 

4. Transcorregut el termini de dos mesos sense acord de SAVO,SA, els licitadors admesos a la licitació tenen dret a retirar la seva proposta.

5. Els serveis tècnics requeriran als licitadors admesos, per què en el termini de 10 dies hàbils comptats des de l’endemà d’aquell en què haguessin rebut el requeriment, presentin la documentació acreditativa següent: 

I.- EMPRESES ESPANYOLES NO INSCRITES EN EL RELI O EN EL ROLECSP.

A) EN EL CAS QUE L’EMPRESARI SIGUI UNA PERSONA JURÍDICA :
1. Escriptura de constitució o de modificació, si s’escau, inscrita en el Registre Mercantil, quan aquest requisit sigui exigible d’acord amb la legislació mercantil que li sigui aplicable. Si no ho és, l’acreditació de la capacitat d’obrar es realitzarà mitjançant l’escriptura o document de constitució, els estatuts o l’acta fundacional, en què constin les normes per les quals es regula la seva activitat, inscrits, si s’escau, al Registre Oficial corresponent.

2. Targeta d’identificació fiscal (CIF).

3. DNI o document d’identificació equivalent del representant de l’empresa.

4. Escriptura pública de poder per contractar amb l’administració atorgada davant notari, en el cas que les facultats i abast de la representació de la persona que signi l'oferta no es desprengui de l'escriptura de constitució o modificació de la societat licitadora. 

Si el licitador és una persona jurídica, aquest poder haurà de figurar inscrit en el Registre Mercantil. Si es tracta d’un poder per acte concret no és necessària la inscripció en el Registre Mercantil, d’acord amb l’article 94.1.5è del seu reglament.

5. Documentació en el cas de concurrència en Unió Temporal d’Empreses (UTE):  tots i cadascun dels empresaris hauran d’acreditar que disposen de la personalitat, capacitat d’obrar i solvència exigides en aquest Plec. 

Per tal de determinar la solvència de la unió temporal, s’acumula l’acreditada per cadascuna de les seves integrants. 

Per acreditar la solvència mitjançant la classificació, totes les empreses que concorrin agrupades en UTE han d’estar classificades i resultarà d’aplicació el règim d’acumulació previst en l’article 52 del RGLCAP.

6. Documentació que acrediti la solvència econòmica i financera i tècnica i professional exigida a la clàusula 10 d’aquest Plec. 

7. Documentació en relació amb les obligacions tributàries:

7.1 Certificat positiu de l’Agència Estatal d’Administració Tributària (AEAT) acreditant que el licitador es troba al corrent d’obligacions tributàries i de la inexistència de deutes de naturalesa tributària amb l’Estat. 

7.2 Si el licitador proposat com adjudicatari és subjecte passiu de l’Impost sobre Activitats Econòmiques i està obligat a pagar aquest Impost, ha de presentar el document d’alta de l’impost relatiu a l’exercici corrent en l’epígraf corresponent a l’objecte del contracte o el darrer rebut de l’impost, acompanyat d’una declaració responsable de no haver-se donat de baixa en la matrícula de l’Impost, d’acord amb el model de l’annex 2.
7.3 Si el licitador proposat es troba en algun supòsit d’exempció recollit en l’apartat 1 de l’article 82 del Text refós de la Llei reguladora de les hisendes locals, aportarà una declaració responsable que ha d’especificar el supòsit legal d’exempció i el document de declaració en el cens d’obligats tributaris.

8. Documentació en relació amb les obligacions amb la Seguretat Social: Certificat positiu, emès per la Tresoreria de la Seguretat Social, de trobar-se al corrent en el compliment de les obligacions amb la Seguretat Social. 

B)   EN EL CAS QUE SIGUI UNA PERSONA FÍSICA :
1. Document Nacional d’Identitat o document equivalent i acreditació, si és el cas, del nom comercial amb el que opera en el tràfic mercantil.

2.  Els documents requerits en els punts 6, 7 i 8 de la lletra A. 

II.-  EMPRESES ESTRANGERES D’UN ESTAT DE LA UNIÓ EUROPEA:
1. La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

2. Els documents requerits en els punts 3, 4, 5, 6, 7 i 8 de la lletra A.
3. Els certificats que acreditin la inscripció en llistes oficials d’empresaris autoritzats per contractar que estableixin els Estats membres de la Unió Europea constitueixen una presumpció d’aptitud en relació als requisits de selecció qualitativa que figurin en aquests.

III.-   RESTA D’EMPRESES ESTRANGERES:

a) La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. 

2. Informe de la missió diplomàtica permanent d’Espanya o de la Secretaria d’Estat de Comerç, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC). En altra cas, han d’aportar l’informe de reciprocitat al que fa referència l’article 68 de la LCSP
3. Els documents exigits en els punts 3, 4, 5, 6, 7 i 8 de la lletra A.

IV.- EMPRESES  INSCRITES  EN  EL  REGISTRE ELECTRÒNIC D’EMPRESES LICITADORES DE LA GENERALITAT DE CATALUNYA  (RELI) I/O DE L’ESTAT (ROLECSP).

Les empreses inscrites en aquests registres, només estan obligades a presentar la documentació següent: 
1. Manifestació d’inscripció de l’empresa en el RELI i/o ROLECSP i de la seva vigència, acompanyada d’una declaració responsable del representant legal de l’empresari conforme les circumstàncies que figuren en aquell registre no han experimentat cap variació i es troben actualitzades, d’acord amb el model de l’annex 3.

2. Documents que acreditin la solvència específica exigida a l’empresa en aquest plec, llevat que aquesta es dedueixi amb claredat de les dades que figuren en la inscripció.

3. En cas de concurrència en UTE el que per aquest supòsit s’exigeix en el punt 5 de la lletra A de l’apartat I.

6. El requeriment descrit a l’epígraf anterior s’efectuarà mitjançant notificació electrònica a través de l’e-NOTUM. 

L’aportació de documentació es durà a terme a través de la plataforma VORTAL. 

7. L’òrgan de contractació ha d’adjudicar l’Acord marc en els 5 dies hàbils següents a la recepció de la documentació requerida per l’últim dels adjudicataris. 

8. En tot cas, l’adjudicació de l’Acord marc no genera cap dret concret de realització del seu objecte. L’adjudicació dels contractes basats de l’Acord marc determinaran l’adjudicatari en cada cas concret.
Clàusula 19. Constitució de la garantia definitiva

1. D’acord amb el que estableix l’article 107.5 de la LCSP, no es fixa cap tipus de garantia definitiva estimativa per a poder resultar adjudicatari de l’acord marc. Aquesta decisió queda motivada pel fet que, durant la vigència de l’acord marc, empreses adjudicatàries d’aquest podrien no resultar adjudicatàries de cap contracte basat. Aquest fet pot desincentivar, a més, la participació dels empresaris en la licitació.
2. Així mateix, també s’eximeix de la constitució de garantia definitiva en els contractes basats de l’Acord marc. 

S’eximeix de l’obligació de constituir garantia definitiva en els contractes basats que s’adjudiquin en el benentès que el bé objecte de subministrament és un bé consumible, l’entrega i recepció del qual s’efectua sempre abans del pagament d’aquest. Per tant, es fa innecessària l’obligació de constituir cap garantia definitiva prèvia al subministrament.

Clàusula 20. Formalització de l’Acord marc

1. L’Acord Marc és susceptible de recurs especial en matèria de contractació, per la qual cosa, la seva formalització no podrà efectuar-se abans de transcorreguts quinze dies hàbils des de què s’hagi tramès la notificació de d’adjudicació als licitadors.

2. El contracte es formalitzarà en document administratiu, mitjançant signatura electrònica avançada basada en un certificat qualificat o reconegut de signatura electrònica, en llengua catalana i amb un sol efecte. 
No obstant, l’adjudicatari pot sol·licitar que el contracte s’elevi a escriptura pública, cas en el qual les despeses que se’n derivin aniran a càrrec seu.

3. Quan el contracte no s’hagi formalitzat per causes imputables a l’adjudicatari dins del termini indicat, el contracte s’adjudicarà al següent licitador per l’ordre en què haguessin quedat classificades les ofertes, prèvia presentació de la documentació establerta a la clàusula 21 d’aquest Plec.

4. Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

5. L’Acord marc es perfeccionarà amb la seva formalització.

6. L’anunci de formalització de l’Acord marc i els corresponents documents que resultin de la formalització es publicaran en el perfil de contractant de SAVO, SA.

7. Un cop formalitzat l’Acord marc es comunicaran al Registre Públic de Contractes de la Generalitat de Catalunya, per a la seva inscripció, les dades d’aquests, i, posteriorment, si escau, les modificacions, les pròrrogues i l’extinció.

CAPÍTOL IV. DRETS I OBLIGACIONS DE LES PARTS DERIVATS DE L’ACORD MARC

Clàusula 21. Prerrogatives de SAVO, SA
1. Dins dels límits i amb subjecció als requisits i efectes assenyalats en la LCSP, l’òrgan de contractació disposa de la prerrogativa d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable al contractista a raó de l’execució del contracte, suspendre’l, acordar-ne la resolució i determinar els efectes d’aquesta.

2. Respecte als contractes basats en l’Acord marc, l’òrgan de contractació que correspongui és qui ostenta les prerrogatives esmentades a l’epígraf anterior. Aquest també ostenta les facultats d’inspecció de les activitats desenvolupades pels contractistes durant l’execució dels contractes basats, en els termes i límits que fixi la LCSP.

En tot cas l’òrgan de contractació dels contractes basats, a més de les previstes en aquest Plec, disposa de les potestats següents:

a) Imposar al contractista les penalitats pertinents per raó de les infraccions que hagi comès en la prestació dels contractes basats 
b) Imposar amb caràcter temporal les condicions d’actuació que calgui per solucionar situacions excepcionals d’interès general, abonant la indemnització que calgui  
c) Extingir els contractes basats per qualsevol de les causes previstes a l’ordenament jurídic
3. L’exercici de les prerrogatives descrites es durà a terme mitjançant el procediment establert a l’article 191 del LCSP.

Clàusula 22. Responsable de l’Acord marc i dels contractes basats i unitat de seguiment
1. El director de l’Àrea d’Operacions és la persona responsable de l’Acord marc i dels contractes basats.

2. La persona responsable de l’Acord marc i dels contractes basats exercirà les funcions següents:
a) Supervisar el compliment per part del contractista de totes les obligacions i condicions contractuals.

b) Coordinar els diferents agents implicats en el contracte.

c) Exigir l'existència dels mitjans i organització necessaris pel lliurament puntual dels subministraments en les dates i períodes acordats.

d) Tramitar les incidències que sorgeixin durant el desenvolupament del contracte.

e) Convocar les reunions que estimi pertinents pel bon desenvolupament del contracte i la seva supervisió, a la qual estarà obligada a assistir la  representació de l'empresa contractista, assistida d'aquells especialistes que tinguin alguna intervenció en l'execució del contracte.

f) Interpretar el plec de prescripcions tècniques i altres condicions tècniques establertes en el contracte o en disposicions oficials.

g) Conformar les factures corresponents al subministrament realitzat i rebut de conformitat amb les condicions estipulades.

h) Informar sobre si el retard en el lliurament dels béns contractats és degut a motius imputables al contractista.

i) Emetre informes d’avaluació de l’execució del contracte amb la periodicitat que s’estableixi. 

j) Proposar les modificacions que convingui introduir en el contracte.

k) Elaborar l’informe a elevar a l’òrgan de contractació on es determini si el retard en l’execució del contracte és degut a motius imputables al contractista. 

l) Elaborar l’informe a elevar a l’òrgan de contractació en relació amb la finalització o pròrroga del contracte. 

m) Elaborar l’informe a elevar a l’òrgan de contractació en relació amb la imposició i quantia de penalitzacions al contractista. 

n) Determinar si els subministraments realitzats pel contractista s’ajusta a les prescripcions establertes i condicions contractuals. En aquest sentit, s’haurà de dur a terme un seguiment de totes i cadascuna de les d’obligacions assumides pel contractista en l’execució del contracte, amb la verificació del seu compliment i amb atenció especial a aquelles que hagin estat determinants per a l’adjudicació al seu favor.

o) Subscriure juntament amb el contractista els documents d’entrega i recepció dels béns subministrats.

p) Informar a la finalització del termini de garantia sobre la procedència de la devolució de la garantia definitiva constituïda pel contractista.

q) Supervisar i verificar periòdicament els documents acreditatius del compliment de les obligacions del contractista en matèria de seguretat social, tributàries, de seguretat i higiene en el treball i vigència de les pòlisses d’assegurances. 

3. Les instruccions donades per la persona responsable del contracte configuren les obligacions d’execució de l’Acord marc i dels contractes basats juntament aquest Plec i el Plec de prescripcions tècniques.
4. D’altra banda, es designa l’Àrea d’Operacions com la unitat de seguiment encarregada de les funcions d’assistència al responsable del contracte pel que fa al seguiment dels contractes basats.
Clàusula 23. Modificació de l’Acord marc i dels contractes basats

1. L’Acord marc i els contractes basats només es poden modificar per raons d’interès públic, en els casos i en la forma que s’especifiquen en aquesta clàusula i de conformitat amb el que preveuen els articles 203 a 207 de la LCSP.

2. Modificacions previstes en aquest Plec: 

A. Supòsits:

1. L’increment de les quantitats previstes de subministrament de gasoil.
2. L’aturada temporal de realització de comandes de gasoil per canvi d’emplaçament de la seu de SAVO, SA. 
3. La modificació de la capacitat dels dipòsits de gasoil actuals i, com a conseqüència, el canvi de la freqüència en la realització de les comandes.
4. El canvi de plataforma de contractació per a la presentació de les ofertes dels contractes basats.
B. Límits i condicions dels supòsits de modificació:

Les modificacions descrites són obligatòries per al contractista i en cap cas poden excedir del 20% del preu inicial de l’Acord marc o conjuntament.

En cap cas la modificació de l’Acord marc podrà suposar l’establiment de nous preus unitaris no previstos en els contractes basats.

C. Procediment de modificació:

Per tramitar una modificació de l’Acord marc caldrà seguir els següents tràmits:

1. Proposta raonada del responsable del contracte, per iniciativa pròpia o a instancia del contractista, integrada pels documents que justifiquin, descriguin i valorin la modificació. 

2. Audiència al contractista per un termini de tres dies hàbils. 

3. Informe dels Serveis Jurídics. 

4. Informe del Departament de Gestió Econòmica relatiu a l’existència de crèdit. 

5. Acord d’aprovació de la modificació i de la despesa corresponent. 

6. Reajustament de la garantia definitiva, si s’escau. 

7. Publicitat de la modificació en el DOUE, si escau, i en el perfil de contractant, que s’ha d’acompanyar en aquest últim mitjà de les al·legacions del contractista i de tots els informes emesos.

3. Modificacions no previstes:

La modificació de l’Acord marc o dels contractes basats no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat a l’article 191 de la LCSP i amb les particularitats previstes a l’article 207 de la LCSP.
Aquestes modificacions són obligatòries per als contractistes, excepte impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit del contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.
4. Les modificacions de l’Acord marc es formalitzaran de conformitat amb el que estableix l’article 153 de la LCSP. Pel que fa als contractes basats no caldrà formalitzar la modificació essent suficient la seva aprovació per part de l’òrgan de contractació.
5. L’anunci de la modificació corresponent, juntament amb les al·legacions de l’adjudicatari de l’Acord marc o del contractista, si escau, i de tots els informes que es sol·licitin amb caràcter previ a l’aprovació de la modificació es publicaran al perfil del contractant.  
Clàusula 24. Revisió de preus

De conformitat amb el que estableix l’article 103 de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, no procedeix la revisió de preus dels contractes basats.

Els preus dels subministraments relacionats en l’Acord marc no seran objecte de revisió. 

Clàusula 25. Successió de les empreses adjudicatàries

Els supòsits de successió de les empreses adjudicatàries estan regulats a l’article 98 de la LCSP.
Clàusula 26. Obligacions dels adjudicataris en la utilització de la llengua catalana 

1. El contractista ha d’emprar el català en les seves relacions amb SAVO,SA, i també en l’execució del contracte. Així mateix, ha d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució d’aquest contracte.

2. En tot cas, el contractista queda subjecta en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. 

Clàusula 27. Confidencialitat de les dades i els fitxers lliurats als adjudicataris

1. El contingut d’aquest contracte i tota la informació tècnica, comercial o de qualsevol altra naturalesa intercanviada entre les parts com a conseqüència del mateix és estrictament confidencial i, per tant, cadascuna de les parts es compromet a no divulgar a tercers qualsevol aspecte o detall dels mateixos relatiu a l'altra part i no fet públic per la mateixa, sempre que no respongui a l'estricta realització de l'objecte contractual o al compliment d'alguna obligació legal o resolució judicial de caràcter imperatiu. 
2. Per a l’execució de les prestacions derivades del compliment de l’objecte d’aquest contracte no es preveu cap tractament de dades. Per aquest motiu el contractista i el seu personal no poden accedir a les dades de caràcter personal que figuren als arxius, documents i sistemes informàtics de l’entitat adjudicadora.

3. No obstant el que estableix l’apartat anterior, quan el personal del contractista tingui accés incidentalment, de forma directa o indirecta, a dades de caràcter personal, estarà obligat a guardar secret fins i tot després de la finalització de la relació contractual, sense que en cap cas pugui utilitzar les dades ni revelar-les a tercers. Així mateix, el contractista ha de comunicar immediatament a SAVO,SA, aquesta violació de seguretat.
4. El personal del contractista ha de respectar la política de protecció de dades que estableixi SAVO,SA. En particular, ha de tenir en compte:
a. Règim d’accés físic a la seu de SAVO,SA:

Podran accedir a l’espai de treball facilitat i a les instal·lacions de SAVO,SA, amb l’autorització prèvia del responsable del contracte.

b. Eliminació de documents:

No està permesa la destrucció de cap document.
5. El contractista ha de posar en coneixement dels treballadors afectats la política de protecció de dades que s’estableix a l’apartat anterior i conservar l’acreditació del compliment d’aquest deure.
6. El contractista ha de posar en coneixement de SAVO,SA, de forma immediata, qualsevol incidència que es produeixi durant l’execució del contracte que pugui afectar la integritat o la confidencialitat de les dades de caràcter personal tractades per l’entitat adjudicadora.

7. L’incompliment del que s’estableix en els apartats anteriors pot donar lloc a què el contractista sigui considerat responsable del tractament, als efectes d’aplicar el règim sancionador i de responsabilitats previst a la normativa de protecció de dades.

8. Sense perjudici de la durada del contracte, les obligacions de confidencialitat derivades del mateix tindran una vigència de cinc anys.
9. En el cas que més endavant resultés necessari l’accés a dades de caràcter personal, el contractista i SAVO,SA, establiran per escrit les obligacions de les parts per donar compliment a les prescripcions previstes a la normativa vigent en matèria de protecció de dades de caràcter personal.

Clàusula 28. 
Propietat intel·lectual i industrial
1. Els adjudicataris han d’obtenir, pel seu compte i càrrec, mitjançant l’abonament als titulars de patents, models i marques de fabricació, els drets de cessió, permisos i autoritzacions per a la utilització dels aparells, equips i maquinari i programari informàtics necessaris per a l’execució de l’objecte de l’Acord marc.

2. Serà també responsable de tota classe de reclamacions relatives a la propietat industrial dels aparells, equips i maquinari i programari informàtics utilitzats, i haurà d’indemnitzar SAVO, SA, de tots els danys i perjudicis contractuals que puguin derivar-se per la interposició de reclamacions. També s’haurà de fer càrrec de les derivades de les reclamacions que eventualment puguin dirigir-se contra SAVO, SA.

CAPÍTOL V. CONTRACTES BASATS DE L’ACORD MARC

Clàusula 29. Contractes basats de l’Acord marc 

1. L’objecte dels contractes basats en aquest Acord marc és el subministrament per a SAVO, SA, de:
a) Gasoil tipus A.
b) Gasoil tipus C.
2. SAVO, SA, només podrà celebrar contractes basats en aquest Acord marc amb les persones naturals o jurídiques que en formin part.

3. L’adjudicatari d’un contracte basat no podrà introduir ni executar cap modificació que no hagi estat prèviament aprovada per l’òrgan de contractació. 
4. Els contractes basats s’executen a risc i ventura del contractista, d’acord amb aquest Plec, el Plec de prescripcions tècniques i l’oferta econòmica proposada pel contractista i acceptada per SAVO, SA.
5. Els contractes basats en aquest Acord marc s’adjudicaran d’acord amb el procediment previst a la clàusula 35 d’aquest Plec.

6. L’òrgan de contractació només convidarà per mitjans electrònics les empreses adjudicatàries de l’Acord marc. 

7. Per cada contracte basat que se celebri l’òrgan de contractació ha de convidar a tots els adjudicataris adscrits al contracte al qual pertanyi el contracte basat. 
8. Les empreses incloses en l’Acord marc, en resposta a una invitació, hauran de comunicar al responsable del contracte les raons per les quals no hi participen, si és el cas, podent constituir causa d’exclusió de l’Acord marc la no participació injustificada en més de tres contractes basats.

9. El procediment d’adjudicació dels contractes basats es fonamentarà exclusivament en la utilització de mitjans electrònics duent-se a terme tota la tramitació a través d’una plataforma electrònica preparada per la licitació electrònica dels contractes basats en l’Acord marc. 

La plataforma de contractació electrònica que s’utilitzarà és VORTAL. Nogensmenys, en cas que SAVO, SA, canviï aquesta plataforma,  comunicarà als adjudicataris de l’Acord marc el nou mitjà de presentació electrònica d’ofertes que s’emprarà tot garantint que el nou proveïdor del servei permeti la presentació i l’obertura d’ofertes electrònica garantint la confidencialitat del seu contingut fins al moment de l’obertura. 
En cas que SAVO, SA, canviï aquesta plataforma, el comunicarà als adjudicataris de l’Acord marc els passos i requisits per a la presentació d’ofertes a través de la nova plataforma. 

10. L’adjudicació dels contractes basats s’efectuarà a favor de la millor oferta presentada un cop aplicats els criteris d’adjudicació descrits a la clàusula 34 d’aquest Plec.
Clàusula 30. Òrgan de contractació dels contractes basats en l’Acord marc
1. L’òrgan de contractació dels contractes basats és la Gerència del SAVO, SA.

2. L’òrgan de contractació ha de convidar a participar i adjudicar els respectius contractes basats. 

3. La persona responsable dels contractes basats de l’Acord marc és el director de l’Àrea d’Operacions.
Clàusula 31. Durada dels contractes basats de l’Acord marc

1. La durada dels contractes basats de l’Acord marc és independent de la durada de l’Acord marc i s’ha de regir pel que preveu l’article 29 de la LCSP.
2. Només es podran adjudicar contractes basats en l’Acord marc durant la vigència d’aquest últim, essent la data rellevant per entendre que s’ha complert amb aquest requisit la data de l’enviament als adjudicataris de l’Acord marc de les invitacions per a participar en la licitació, sempre que les propostes d’adjudicació es rebin dins del termini de dos mesos comptadors des de l’obertura de les ofertes.
Clàusula 32. Règim d’invitació a les empreses incloses en l’Acord marc 

1. Les invitacions per licitar en l’adjudicació dels contractes basats de l’Acord marc es faran a totes les empreses incloses en l’Acord marc a través de mitjans electrònics, informàtics o telemàtics. Les ofertes que no es presentin per mitjans electrònics, informàtics o telemàtics en la forma que determina aquest Plec, seran excloses.
2. Entre les 8:00 i les 9:30 hores, el responsable o l’òrgan de contractació dels contractes basats de SAVO, SA, convidarà les empreses incloses a l’Acord marc a participar en l’adjudicació dels contractes basats a través d’una plataforma de contractació electrònica: www.vortalgov.es. L’accés a la plataforma www.vortalgov.es és gratuït.

3. Els empresaris inclosos en l’Acord marc han de consultar la plataforma de contractació electrònica esmentada cada matí.

4. Els empresaris inclosos en l’Acord marc han de presentar les seves ofertes entre les 9:00 i les 13:00 hores del mateix dia en què s'hagin rebut les invitacions a través de la plataforma de contractació electrònica Vortal.

5. La informació inclosa a la invitació que SAVO, SA, faci a les empreses incloses en l’Acord marc és la següent:

· Quantitat en litres i tipus de gasoil a subministrar.

· Preu de sortida, millorable a la baixa, segons el promig extret de la informació actualitzada de preus de la pàgina web del Ministeri: https://geoportalgasolineras.es/#/Descargas, per a la provincia de Barcelona.

· Termini i horari màxim del subministrament.

Clàusula 33. Presentació de proposicions i documentació 

6. Els empresaris inclosos en l’Acord marc han de presentar les seves proposicions en el termini indicat a la invitació del contracte basat a través de la plataforma de contractació electrònica Vortal.

Per accedir a la plataforma, els empresaris que no estiguin donats d’alta hauran de registrar-se a la mateixa adreça www.vortalgov.es, polsant el botó “Login”, de tal manera que hauran de: 

· Clicar “Donar-se d’alta” i complimentar el registre d’usuari. 

· Registrar l’empresa o associar-se a una empresa ja existent a la plataforma. 

· Finalment, si és el cas, sol·licitar un certificat d’autenticació emès per VORTAL, gratuït, per accedir a la plataforma i a la informació detallada del procediment. 

Es pot obtenir més informació sobre els tràmits electrònics relatius al registre en el mateix portal, contactant amb el Servei de Gestió de Clients de VORTAL al número 902 02 02 90 o a través de correu electrònic: info@vortal.es, en horari de dilluns a divendres, de 9 a 19 h. 

Una vegada efectuat el registre gratuït en la plataforma de licitació electrònica VORTAL, tal com s'indica en el present plec, han d’accedir a la plataforma a través de l’enllaç següent

https://community.vortal.biz/PRODSTS/VallesOriental/Login.aspx 

identificant-se amb el seu usuari i contrasenya i clicar l’icona d’alertes de la barra de menú per accedir a l’avís de la invitació. Seguidament han de copiar el número d’expedient i insertar-lo en el buscador situat a l’Àrea de treball.

Per accedir a la informació de l’expedient hauran de clicar el botó “Detalle”.

Després de clicar a “Estic interessat”, per enviar l’oferta hauran de clicar a “Les meves ofertes”, en el botó “crear oferta”:

1. A la pestanya “Informació general”, hauran d’introduir una referència per a la seva oferta.

2. A la pestanya “Formulari de resposta” hauran de contestar les preguntes, si n’hi ha, en cadascun dels sobres. 

3. A la pestanya “Documents” adjuntaran tota la documentació requerida en el present Plec, dins els sobres corresponents. 

4. Una vegada contestat el formulari de resposta, s’ha de clicar el botó “Tancar formulari”. 

És obligatori que les ofertes i la totalitat de la documentació presentada, estiguin signades electrònicament. L'acte de signatura dels documents de l'oferta es pot fer de les següents maneres:

a) Signar els documents a la plataforma: una vegada fets tots els passos anteriors, clicar el botó “Finalitzar oferta”, prémer el botó “Més Opcions” i seleccionar l'opció “Signar documents”. La plataforma signarà l'oferta i tots els documents adjunts a la mateixa (inclosos els documents generats automàticament per la plataforma). 

b) Signar els documents amb una aplicació de signatura externa: signar cadascun dels documents en l’aplicació de signatura externa, per a posteriorment annexar-los a l'oferta. Tingui en compte en aquest cas, serà necessari signar els documents que la plataforma genera de forma automàtica. Per això, una vegada fets tots els passos anteriors, clicar el botó “Finalitzar oferta” i clicar “Signar” en els documents mencionats.”
Els licitadors o candidats hauran de signar mitjançant la signatura electrònica reconeguda, vàlidament emesa per un prestador de serveis de certificació que garanteixi la identitat i integritat del document, l’oferta i tots els documents associats  en els quals sigui necessària la firma de l’apoderat, de conformitat amb el que estableix la Llei 59/2003, de 19 de desembre, i la resta de disposicions de contractació pública electrònica, a excepció d’aquells documents que acrediten la constitució de la garantia provisional, quan sigui procedent, que hauran de ser en tot cas originals. 

La signatura electrònica reconeguda, segons l’article 3 de la Llei 59/2003, de 19 de desembre, de signatura electrònica, és la signatura electrònica avançada basada en un certificat reconegut (vàlidament emesa per un prestador de serveis de certificació) i generada mitjançant un dispositiu segur de creació de firma (per exemple, DNI electrònic, o altres targetes criptogràfiques que recullin els requisits establerts a la norma de referència). 

Els certificats reconeguts acceptats per la plataforma VORTALgov són: 

· ACCV 

· DNI electrònic 

· IZEMPE 

· ANCERT 

· Camerfirma 

· CATCert 

· FNMT 

· CERES 

· FIRMA PROFESSIONAL 

Per signar electrònicament les proposicions, els candidats han de tenir l’aplicació JAVA actualitzada. Es pot verificar i actualitzar gratuïtament la versió de JAVA accedint a la pàgina del fabricant:

http://java.com/es/download/installed.jsp. 

Igualment, és necessari que els licitadors verifiquin el seu sistema operatiu, així com altres configuracions dels equips. Es pot realitzar aquesta comprovació polsant sobre l’enllaç: 

https://next.vortal.biz/PRODPT1BusinessLine/Common/SystemRequirementsValidatorCommo n/Index
o sobre l’opció “Validació del sistema”, disponible en el peu de pàgina d’accés a la plataforma. Per a la resolució de qualsevol dubte en relació amb la versió de JAVA a utilitzar i/o sobre la configuració dels equips, es recomana contactar amb el Servei d’Atenció al Client de VORTAL a través del correu info@vortal.es o a través del 917 89 65 57, de dilluns a divendres, de 9 h a 19 h. 

A continuació, hauran de clicar el botó “Encriptar i enviar”, de tal manera que tota l’oferta, i la documentació associada, quedarà xifrada, sense que es pugui accedir al seu contingut fins que es constitueixi degudament la Mesa de Contractació. Seguidament, apareixerà una finestra en què s’hauran d’acceptar les recomanacions per a l’enviament de l’oferta a la plataforma i, per acabar, hauran de clicar el botó “Presentar”. 

Una vegada presentada una proposició a través de la plataforma VORTAL, es generarà un avís de recepció electrònic que garantirà la data, hora i contingut de l’oferta. 

7. La presentació de les proposicions presumeix l’acceptació incondicionada pel licitador o candidat del contingut de la totalitat dels plecs, sense excepció.

8. Cada licitador no pot presentar més d’una proposició. 

9. Les ofertes que presentin els empresaris inclosos en l’Acord marc han de ser d’acord amb el model que es posa a disposició dels contractistes a tal efecte.

10. El preu ofert no pot ser superior al preu de sortida per litre.

11. L’òrgan de contractació adjudicarà el contracte basat al licitador que presenti l’oferta més avantatjosa d’acord amb els criteris d’adjudicació dels contractes basats detallats al PCAP.

12. En el supòsit que dos o més empresaris inclosos en l’Acord marc obtinguin la mateixa puntuació en les seves ofertes, el contracte basat s’adjudicarà a l’empresa que hagi presentat primer l’oferta a través de la plataforma de contractació electrònica Vortal.

13. L’acord d’adjudicació del contracte basat es notificarà a les empreses incloses a l’Acord marc que haguessin participat en el contracte basat convocat, mitjançant la plataforma de contractació electrònica Vortal.

Clàusula 34. Criteris d’adjudicació dels contractes basats 

1. L’adjudicació del contracte s’efectua utilitzant una pluralitat de criteris d’adjudicació sobre la base de la millor relació qualitat-preu d’acord amb l’article 145 de la LCSP. 
S’ha considerat d’una banda l’oferta econòmica, criteris per a la millora del subministrament objecte del contracte, així com criteris ambientals d’acord amb la LCSP.

La millor relació qualitat-preu s’avalua de conformitat amb els criteris econòmics i qualitatius següents indicats a continuació.

D’una banda, com a criteri 1 s’ha fixat l’oferta econòmica tenint en compte la fórmula següent:

On,

Pi = puntuació licitador i

Pmax = punts totals a repartir

IL = import licitació

Oi = oferta del licitador i

Omin = millor oferta

Per l’elecció de la fórmula s’ha tingut en compte que aquesta sigui coherent, lògica, i respecti els principis de contractació pública, que permeti una eficient gestió dels fons públics i que fomenti la major competitivitat possible entre les diferents ofertes econòmiques. 

La fórmula té les característiques següents: 

a) Manté la proporcionalitat lineal a l’hora de transformar en punts les diferents ofertes econòmiques.
b) Un preu més econòmic ofert obtindrà una puntuació més gran que un altre de més car, sempre i quan aquest no s’entengui com a desproporcionat, descartant l’existència d’un llindar de sacietat. 
c) L’oferta que sigui igual al preu de licitació rebrà zero punts en tots els casos, (no atribueix puntuació a qualsevol licitador pel fet de presentar una oferta). 
d) Diferències econòmiques mínimes no es veuen magnificades per diferències de puntuació, gràcies al factor corrector que implica que si cap de les baixes supera el 10% respecte l’import de licitació, no es reparteixen la totalitat dels punts. L’elecció d’aquest 10% és una aproximació genèrica de les despeses indirectes o generals que poden tenir les diferents entitats. 
e) El fet de que les referències s’estableixen de forma relativa (en relació a l’oferta més baixa) i no de forma absoluta, genera una certa indeterminació que permet evitar plantejaments estratègics que no afavoreixin la concurrència.
D’altra banda, els criteris d’adjudicació no relacionats amb el preu són els indicats al punt 19, corresponent als criteris d’adjudicació i selecció de l’Acord marc.

2. Per tant, els criteris per a l’adjudicació dels contractes basats en l’Acord marc i la puntuació assignada a cadascun d’ells són els que a continuació s’especifiquen.

	Criteris d’adjudicació
	Puntuació

	Criteri 1. Oferta econòmica
	Fins a 85,00 punts

	Criteri 2. Criteri A d’adjudicació i selecció de l’Acord marc
	Fins a 5,00 punts

	Criteri 3. Criteri B d’adjudicació i selecció de l’Acord marc
	Fins a 5,00 punts

	Criteri 4. Criteri C d’adjudicació i selecció de l’Acord marc
	Fins a 5,00 punts


3. Els criteris 2, 3 i 4 seran fixes per a tots els contractes basats, d’acord amb la puntuació atorgada a cada licitador en l’adjudicació de l’Acord marc.

4. Per al càlcul de l’oferta econòmica més avantatjosa s’ha tingut en compte la fórmula següent:

On,

	Pi = puntuació licitador i

	Pmax = punts totals a repartir

	IL = import licitació

	Oi = oferta del licitador i

	Omin = millor oferta

	La funció “min(Omin ; 0,90 x IL)” donarà com a resultat el més petit dels 2 valors que hi ha dins el parèntesi i que estan separats per un punt i coma.


En els resultats de la fórmula es tindrà en compte un decimal més dels que figurin als preus oferts, per tal d’evitar que ofertes amb preus que difereixen en el darrer decimal obtinguin la mateixa puntuació.

Tots els criteris d’adjudicació que s’han establert estan vinculats a l’objecte de l’Acord marc, respectant els principis d’igualtat, no discriminació, transparència i proporcionalitat. 

D’altra banda, la formulació dels criteris d’adjudicació garanteixen que les ofertes siguin avaluades en condicions de competència efectiva. En tot cas, els plecs han de preveure que la Mesa de contractació sol·liciti l’aclariment de les ofertes amb la finalitat de comprovar de manera efectiva la informació facilitada pels licitadors amb el fi d’avaluar si les proposicions compleixen els criteris d’adjudicació.

5. Les ofertes que presentin els empresaris inclosos en l’Acord marc seran d’acord amb els termes que s’indiquen als epígrafs següents, i no inclouran ni l’IVA ni cap impost especial.

a) Les ofertes presentades pels empresaris inclosos en l’Acord marc, que hauran d’anar rubricades mitjançant un dispositiu de signatura reconeguda, inclouran, en tot cas, el desglossament del preu per litre de gasoil tipus A i/o C (abans de l’aplicació de l’IVA) que es farà mitjançant l’aplicació de la fórmula següent:

PR = (PP * C * D) + PM + + IE + IVMDH

PR
El preu de referència a pagar per litre de gasoil tipus A i C abans de l’IVA

Pp 
Cotització Platts Gas-oil A ULSD 10 ppm: preu promig “Platts Alto Cif Mediterrani” del producte durant la setmana anterior a la de la petició de subministrament

C 
Conversió dòlars a euros. S’utilitzarà el canvi promig setmanal publicat al Boletín Oficial del Estado o al Diari Oficial de la Unió Europea, referit a la setmana immediatament anterior a la que es vagi a aplicar

D 
Densitat del gasoil equivalent 

PM
Prima. Import variable a determinar pel licitador. L’import de la prima serà ferm i definitiu durant tot el període contractual i no s’admetrà cap tipus de revisió. 

IE 

Impost especial sobre hidrocarburs (en euros/litre)

IVMDH 
Impost venda minorista determinats hidrocarburs (en euros litre)

b) En tot cas, el preu ofert no podrà ser superior al preu de sortida per litre.

6. En cas que hi hagi una incongruència entre el preu de l’oferta econòmica indicat a la plataforma VORTAL i el preu que consta en l’oferta econòmica aportada pel contractista d’acord amb el model d’oferta indicat per SAVO, SA, prevaldrà sempre el preu assenyalat en aquesta segona.

Clàusula 35. Procediment per a l’adjudicació dels contractes basats 

1. Finalitzat el termini de presentació de propostes, el responsable del contracte basat durà a terme les actuacions següents:

a) En el dia i hora assenyalats a la invitació obre els sobres presentats dins de la Plataforma de contractació electrònica. 

b) Dóna trasllat de la documentació presentada als serveis tècnics de SAVO, SA, per al seu estudi i posterior avaluació.
c) Un cop avaluada la documentació presentada, el responsable del contracte basat procedirà a formular la proposta d’adjudicació a l’òrgan de contractació, on s’inclourà la valoració dels criteris per a l’adjudicació. 

2. S’exclouran del procediment de licitació convocat les proposicions en les quals manqui o bé continguin error manifest en relació amb el preu ofertat.
7. Si tots els preus oferts en un procediment de contractació basada d’aprovisionament fossin superiors al preu màxim a oferir, o en el cas que no es rebés cap oferta o que les que les ofertes que es rebin no siguin admissibles d’acord amb els criteris que figuren en els plecs, aquest procediment es declararà desert. En aquest supòsit SAVO,SA, podrà procedir a contractar el subministrament fora d’aquest Acord marc.

3. La determinació de les ofertes que presentin uns valors anormalment baixos s’ha de dur a terme en funció dels límits i els paràmetres objectius establerts a continuació:

a) Si concorre una empresa licitadora, es considera anormalment baixa l’oferta que compleixi els dos criteris següents:

1. Que l’oferta econòmica sigui un 25% més baixa que el pressupost de licitació del contracte basat.

2. Que la puntuació que li correspongui en la resta de criteris d’adjudicació diferents del preu sigui superior al 90% de la puntuació total establerta en el plec de clàusules administratives particulars.

b) Si concorren dues empreses licitadores, es considera anormalment baixa l’oferta que compleixi els dos criteris següents:

1. Que la puntuació que li correspongui en l’oferta econòmica sigui superior en més d’un 20% a la de l’altra oferta.

2. Que la puntuació que li correspongui en la resta de criteris d’adjudicació diferents del preu sigui superior en més d’un 20% a la puntuació més baixa.

c) Si concorren tres o més empreses licitadores, es considera anormalment baixa l’oferta que compleixi els dos criteris següent: 

1. Que la puntuació que li correspongui en l’oferta econòmica sigui superior en més d’un 10% a la mitjana aritmètica de les puntuacions de totes les ofertes econòmiques presentades. 

2. Que la puntuació que li correspongui en la resta de criteris d’adjudicació diferents del preu, sigui superior a la suma de la mitjana aritmètica de les puntuacions de les ofertes i la desviació mitjana d’aquestes puntuacions. 

Per calcular la desviació mitjana de les puntuacions s’obtindrà, per a cada oferta, el valor absolut de la diferència entre la seva puntuació i la mitjana aritmètica de les puntuacions de totes les ofertes. La desviació mitjana de les puntuacions és igual a la mitjana aritmètica d’aquests valors absoluts. 

4. L’òrgan de contractació pot decidir no adjudicar o celebrar el contracte basat per raons d’interès públic degudament justificades a l’expedient. En aquest cas no podrà promoure una nova licitació del mateix objecte en tant que subsisteixin les raons al·legades per a fonamentar la decisió de no adjudicar o celebrar l’Acord marc.

Així mateix, l’òrgan de contractació també pot acordar desistir del procediment, desistiment que s’ha de fonamentar en una infracció no esmenable de les normes de preparació del contracte basat o de les reguladores del procediment d’adjudicació, tot justificant a l’expedient la concurrència de la causa. El desistiment no impedirà l’inici immediat d’un nou procediment de licitació.

En tot cas, la decisió de no adjudicar o celebrar el contracte basat així com el desistiment del procediment d’adjudicació s’ha d’acordar abans del perfeccionament d’aquest i s’ha de notificar als licitadors.

SAVO, SA, ha de compensar els licitadors per les despeses en què incorrin. L’import màxim que SAVO, SA, abonarà per aquest concepte és de 79,21, IVA exclòs. En la determinació d’aquest import s’ha tingut en compte la dedicació d’una hora, a raó de 20,62 euros l’hora, IVA exclòs, en la preparació i enviament de la documentació per part d’una persona encarregada de tasques administratives;  la dedicació d’una hora, a raó de 32,43 euros l’hora, IVA exclòs, de la feina de redacció, elaboració i proposta del servei així com la dedicació de mitja hora, a raó de 52,32 euros l’hora, del personal directiu responsable de la tasca de supervisió i direcció de la proposta.
5. L’òrgan de contractació adjudicarà el contracte basat a favor del licitador que presenti la millor oferta en el termini màxim de 2 mesos comptats des de l’endemà de la data d’obertura dels sobres. 

No obstant això, aquest termini s’ampliarà en 15 dies hàbils quan sigui necessari seguir els tràmits a què fa referència l’article 149.4 del LCSP.

6. Transcorreguts aquests terminis sense acord de SAVO, SA, els licitadors tenen dret a retirar la seva proposta i que se’ls torni o cancel·li la garantia constituïda pel cas que l’haguessin constituït.

7. L’adjudicació ha de ser motivada a favor de l’oferta que millor compleixi els criteris d’adjudicació que s’han determinat en aquest Plec. No es pot declarar desert un procediment d’adjudicació si hi ha una oferta o proposició admissible d’acord amb els criteris previstos en aquest Plec i sense perjudici del que estableix l’epígraf 6 d’aquesta clàusula.

8. L’acord d’adjudicació del contracte basat es notificarà a les empreses adjudicatàries de l’Acord marc que haguessin participat en el contracte basat convocat.

9. El contracte basat es perfecciona amb l’adjudicació.
Clàusula 36. Garantia definitiva i termini de garantia 

S’eximeix de la constitució de garantia definitiva en els contractes basats.
Clàusula 37. Pagament del preu

1. El contractista té dret a l’abonament, d’acord amb el preu convingut, de les prestacions executades amb subjecció al contracte atorgat, a les seves modificacions aprovades i a les ordres donades per escrit per SAVO, SA. 

2. En el preu de l’oferta s’entén que el contractista ha inclòs tots els treballs que corresponen al servei prestat i tots els materials necessaris per executar el servei. En conseqüència, el contractista no pot exigir el pagament de cap quantitat per aquests conceptes.

3. El pagament al contractista s’efectuarà contra presentació de factura expedida d’acord amb la normativa vigent sobre factura electrònica, en els terminis i les condicions establertes a l’article 198 de la LCSP. 

La periodicitat amb que el contractista ha de presentar les factures és mensual.

4. El contractista ha de presentar les factures en format electrònic i abans del dia 8 de cada mes.

D’acord amb el que estableix la Llei 25/2013, de 27 de desembre, d’impuls de la factura electrònica i creació del registre comptable de factures del sector públic, les factures s’han de signar amb signatura avançada basada en un certificat reconegut i, han d’incloure, necessàriament, el número d’expedient de contractació.

Nogensmenys, fins que SAVO, SA, no tingui implantada la factura electrònica, aquesta s’haurà de presentar a través del registre de SAVO, SA.

El contractista ha de presentar una factura mensual que inclogui desglossats els conceptes següents: 

a) Dia del subministrament.

b) La quantitat en unitats de volum (litres) i detallant els conceptes que integren el preu i preu total. 

Serà obligatori adjuntar els albarans a la factura.

La factura s’ha de presentar a nom de SAVO, SA, mitjançant factura electrònica.

Els codis DIR per tal de poder presentar la facturació electrònica a SAVO, SA, són:

	Oficina Comptable
	Unitat Tamitadora
	Òrgan

Gestor
	Portal

	LA0006141
	LA0006141
	LA0006141
	https://efact.eacat.cat/bustia?emisorId=1617


5. Un cop rebuda la factura, serà revisada i conformada per la persona responsable del contracte. En cas de disconformitat, la factura presentada serà retornada al contractista, atorgant-li un termini màxim de cinc dies naturals a comptar des del següent al de la recepció als efectes de què pugui efectuar observacions o presentar una nova factura amb les rectificacions escaients.

SAVO, SA, retornarà al contractista les factures que incloguin subministraments no prestats, que l’import no s’ajusti al preu del contracte o a les estipulacions d’aquesta clàusula, o que la forma o el contingut no s’ajusti al que prevegi l’ordenament jurídic en cada moment. Aquests supòsits es relacionen amb caràcter exemplificatiu.

6. SAVO, SA, abonarà el preu del contracte basat. 

7. Els pagaments es faran efectius mitjançant transferència bancària d’acord amb les previsions de l’article 198.4 de la LCSP i, per a tals efectes, cal que el contractista aporti el certificat de la titularitat del compte bancari.
Especialment, el contractista ha considerar el següent:
a) S’han d’emetre factures les quals només poden contenir preus i conceptes inclosos al contracte.

b) Finalitzat el període principal del contracte, en cas d’executar-se les pròrrogues, aquestes hauran d’anar a una factura diferent. En cap cas s’acceptaran factures que incloguin serveis barrejats de la durada inicial del contracte o les possibles pròrrogues. Alhora, les factures corresponents a les pròrrogues han de ser emeses a partir de la data d’inici d’aquestes independentment del dia del mes en què s’iniciï la pròrroga.

c) La factura ha d’incloure el número d’aplicació comptable o les aplicacions pressupostàries indicades per SAVO, SA, en l’adjudicació del contracte, el codi i nom del contracte i la nomenclatura “durada inicial del contracte”, “primera pròrroga”, “segona pròrroga” i subsegüents segons correspongui.

8. De la primera factura que s’aboni, se’n descomptaran les despeses de licitació, adjudicació i formalització, si és el cas.

9. En tots els casos en què el contractista entengui que té dret a pagaments addicionals, ho notificarà a SAVO,SA, per escrit dins d’un termini de 20 dies a partir d’aquell en què s’hagi produït el fet o les circumstàncies que, segons el seu judici, li atorguen tal dret i li ho indicarà. 

Tan bon punt com sigui possible, però no més tard dels 20 dies següents al de la notificació anterior, el contractista presentarà a SAVO,SA, els detalls i la documentació que provin la seva reclamació. SAVO,SA, podrà reclamar que es complementin o que s’aclareixin les dades aportades. 
SAVO,SA, notificarà per escrit al contractista si accepta o no la reclamació, amb el ben entès que qualsevol reclamació que es formuli fora del termini establert en el primer paràgraf d’aquest epígraf o que no es detalli o se substanciï en el termini establert al paràgraf anterior, es considerarà extemporània i s’entendrà que el contractista hi ha renunciat.

10. El contractista pot cedir el dret al cobrament amb les condicions i requisits establerts a l’article 200 de la LCSP.

11. Els imports de les penalitats que s’imposin es faran efectius mitjançant la deducció de les quantitats que, en concepte de pagament total o parcial, s’hagin d’abonar al contractista o sobre la garantia que, si s’escau, s’hagués constituït, quan no es pugui deduir dels pagaments esmentats.

Clàusula 38. Obligacions tributàries i amb la Seguretat Social

1. L’adjudicatari haurà  d’estar al corrent de les obligacions tributàries i amb la Seguretat Social durant la vigència d’aquest Acord marc, qualsevol altres documents acreditatius de les seves aptituds per contractar, així com del pagament de les quotes de la Seguretat Social dels treballadors per ell contractats per a la prestació dels serveis objecte dels contractes basats, les condicions de contractació dels quals i el seu compliment, són responsabilitat exclusiva del mateix.

2. L’òrgan de contractació podrà demanar a l’adjudicatari, abans de realitzar el tràmit de pagament, els justificants acreditatius d’estar al corrent en el pagament de les obligacions tributàries i amb la Seguretat Social, o bé, consultar directament les esmentades dades, si s’escau.

Clàusula 39. Obligacions en relació amb la protecció del menor 

No aplica.
Clàusula 40. Obligacions del contractista en relació amb l’execució dels contractes basats
1. El contractista ha d’executar el contracte basat amb estricta subjecció a aquest Plec, al Plec de prescripcions tècniques de l’Acord marc i a la seva proposta acceptada per SAVO, SA, i ha de complir amb les obligacions següents:

a) Complir les disposicions vigents en matèria mercantil, fiscal, laboral, de seguretat social i salut i higiene en el treball i les que dicti SAVO, SA, així com assumir totes les despeses i retribucions dels elements materials i personals necessaris, amb total responsabilitat de les seves obligacions legals de caràcter mercantil, laboral, civil i fiscal.

b) Responsabilitzar-se del subministrament i descàrregues realitzades.

c) Lliurar el subministrament en el termini i lloc que figura al Plec de prescripcions tècniques. 

d) Obtenir i disposar de les homologacions i permisos de qualsevol tipus que siguin necessàries.

e) Designar el recurs preventiu abans de cada descàrrega i aquest haurà d’estar durant les operacions de descàrrega de combustible.

f) Designar i disposar del Conseller de Seguretat de les descàrregues. El Conseller haurà de fer entrega de l’informe anual de seguretat a la Generalitat.

g) En general, complir, a càrrec seu, totes les obligacions derivades d’aquest Plec i dels altres documents de l’Acord marc i mantenir durant tota la seva vigència els mitjans tècnics i financers als quals s’havia compromès.

h) Assistir a les reunions de seguiment que proposi SAVO, SA.

i) Indicar les adreces i telèfons que obligarà a mantenir operatius durant la vigència del contracte.

j) Prestar el subministrament amb la qualitat exigida amb estricta subjecció a l’exigit en la documentació contractual, poden dictar SAVO, SA les instruccions oportunes, sense prejudici de les potestats de l’Administració.

k) Respectar el caràcter de confidencialitat d’aquella informació a la que tingui accés amb ocasió de la prestació del subministrament.

2. En tot cas, són obligacions essencials del contracte les següents:

a) Disposar, per a l’execució dels contractes basats, dels mitjans materials i personals necessaris. Això no obstant, si aquests fossin insuficients o inadequats, el contractista ha d’ampliar-los o modificar-los per assegurar el compliment de les seves obligacions contractuals.
b) Contractar i mantenir en vigor durant tota la fase d’execució dels contractes basats una pòlissa d’assegurança de responsabilitat civil amb límit i capital suficients per tal de cobrir possibles danys i perjudicis causats durant l’execució del contracte. Aquesta s’ha de disposar abans de la formalització dels contractes basats.

c) Obtenir totes les acreditacions i compliment normatiu requerit per al subministrament.
d) Indemnitzar els danys causats a tercers o a les instal·lacions com a conseqüència de la prestació del subministrament.

3. S’estableix com a condició especial d’execució, d’acord amb l’article 202 de la LCSP, que l’empresa contractista ha de garantir que el salari de les persones adscrites a l’execució del contracte basat siguin iguals per a dones i homes en aquelles categories/grups professionals equivalents. 
L’incompliment d’aquesta té la consideració de causa d’incompliment greu del contracte basat, fet que pot donar lloc a la imposició de les penalitats previstes en els Plec de clàusules administratives particulars.

4. L’incompliment de les obligacions d’ordre laboral, social i mediambientals per part de l’empresa adjudicatària, o la infracció de les disposicions sobre seguretat i higiene en el treball i la normativa sobre protecció de dades, no comporten cap mena de responsabilitat per a SAVO, SA.

Sens perjudici d’això, l’òrgan de contractació podrà requerir l’adjudicatari per tal que acrediti documentalment el compliment de les referides obligacions.

5. El desconeixement del contracte en qualsevol dels seus termes, o de les instruccions o normes dictades per SAVO, SA, no eximeix el contractista de l’obligació de complir-lo.

6. El contracte basat s’executa a risc i ventura del contractista, d’acord amb aquest Plec i el Plec de prescripcions tècniques. 

Clàusula 41. 
Responsabilitat dels adjudicataris

1. L’adjudicatari és responsable durant l'execució dels contractes basats de tots els danys i perjudicis, directes o indirectes, que s’ocasionen a qualsevol persona, propietat o servei, públic o privat, com a conseqüència dels actes, omissions o negligències del personal a càrrec seu, o d'una organització deficient de les accions que s’executen per raó del contracte.

2. És a compte de l’adjudicatari, de conformitat amb el que disposa l'article 196 del LCSP, l'obligació d'indemnitzar els danys que s'originen a tercers. També és a compte seu indemnitzar els danys que s'originen a SAVO, SA, o al personal que en depèn, per causes iguals i amb excepcions idèntiques que les que assenyala l'article esmentat.

3. L’adjudicatari no és responsable dels danys i perjudicis que tenen la seva causa immediata i directa en una ordre específica de SAVO, SA, comunicada per escrit.

Clàusula 42. Característiques i requisits del subministrament
Les característiques i els requisits del subministrament objecte de la prestació dels contractes basats estan establertes en el Plec de prescripcions tècniques.

Clàusula 43. Suspensió dels contractes basats
1. De conformitat amb l’article 208 de la LCSP, el contracte podrà ser suspès per acord de SAVO,SA, o perquè el contractista opti per suspendre el seu compliment, en cas de demora en el pagament del preu superior a 4 mesos, comunicant-ho a SAVO,SA, amb un mes d’antelació.

2. En tot cas, SAVO,SA, ha d’estendre l’acta de suspensió corresponent, d’ofici o a sol·licitud del contractista, en la que es consignaran les circumstàncies que l’han motivat i la situació de fet en l’execució del contracte.

L’acta de suspensió, d’acord amb el que preveu l’article 103 del RGLCAP, l’han de signar una persona en representació de l’òrgan de contractació i el contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió.

3. SAVO,SA, ha d’abonar al contractista els danys i perjudicis que efectivament se li causin de conformitat amb el que preveu l’article 208.2 de la LCSP. 

Clàusula 44. Extinció dels contractes basats de l’Acord marc

Els contractes basats es poden resoldre per les causes previstes als articles 211 i 306 de la LCSP i per les possibles causes de resolució específiques que pugui preveure la LCSP.

Clàusula 45. Cancel·lació de la garantia definitiva

No aplica.
Clàusula 46. Subcontractació

1. El contractista pot concertar la realització parcial de la prestació amb tercers. 
2. La celebració dels subcontractes pel contractista estarà sotmesa al compliment dels requisits establerts a l’article 215 de la LCSP.

3. En tot cas, per a la celebració dels subcontractes per part del contractista serà necessari que aquest comuniqui per escrit a l’òrgan de contractació, un cop adjudicat el contracte i no més tard de l’inici de l’execució d’aquest, la intenció de celebrar els subcontractes i:

a) Assenyali la part de la prestació que es pretén subcontractar i la identitat, dades de contacte i representant o representants legals del subcontractista

b) Justifiqui suficientment l’aptitud d’aquest per executar la part del contracte que realitzi per referència als elements tècnics i humans de què disposa i la seva experiència 

c) Acrediti que no es troba incurs en cap prohibició de contractar d’acord amb les previsions de l’article 71 de la LCSP

4. El contractista principal ha de notificar per escrit a SAVO,SA, la modificació de la informació esmentada a l’epígraf anterior durant l’execució del contracte principal i tota la informació necessària sobre nous subcontractistes.

5. La infracció de les condicions establertes als epígrafs 3 i 4 d’aquesta clàusula i de les previstes a l’article 215.2 de la LCSP, així com la falta d’acreditació de l’aptitud del subcontractista o de les circumstàncies determinants de la situació d’emergència o de les que fan urgent la subcontractació, pot comportar una de les següents conseqüències:

a) La imposició d’una penalitat de fins al 50 per cent de l’import del subcontracte.

b) En cas de què la part objecte de subcontractació sigui una obligació principal del contracte, la resolució del contracte.

Per graduar aquesta penalitat, a més dels principis de proporcionalitat i justícia material, cal tenir en compte la intencionalitat, la pertorbació del servei, els danys produïts a SAVO, SA, o a tercers, la quantitat de ciutadans o usuaris afectats, la reincidència, la participació en la comissió i altres factors que concorrin.

El procediment per fer efectiva aquesta penalitat és el descrit a la clàusula 47 d’aquest Plec.

6. El contractista està obligat a abonar als subcontractistes o subministradors el preu pactat en els terminis i condicions que s’indiquen a l’article 216 de la LCSP.

7. Per facilitar la tasca de comprovació que faci SAVO, SA, dels pagaments realitzats pel contractista als subcontractistes o subministradors, el contractista ha de remetre a SAVO, SA, quan aquest últim li ho sol·liciti, en el termini màxim de 10 dies hàbils:

a) La relació detallada d’aquells subcontractistes o subministradors que participin en el contracte quan es perfeccioni la seva participació.

b) Les condicions de subcontractació o subministrament de cadascun d’ells que estiguin relacionats directament amb el termini de pagament.

c) La justificació del compliment dels pagaments a aquells un cop acabada la prestació dins dels terminis de pagament legalment establerts a l’article 216 de la LCSP i a la Llei 3/2004, de 29 de desembre, per la que s’estableixen mesures de lluita contra la morositat en les operacions comercials en les que sigui d’aplicació.

L’incompliment d’aquestes obligacions, que tenen la consideració de condicions especials d’execució, permet a l’òrgan de contractació la imposició de penalitats de fins al 10 per cent del preu del contracte.

Per graduar aquestes penalitats, a més dels principis de proporcionalitat i justícia material, cal tenir en compte la intencionalitat, la pertorbació del servei, els danys produïts a SAVO, SA, o a tercers, la quantitat de ciutadans o usuaris afectats, la reincidència, la participació en la comissió i altres factors que concorrin.

El procediment per fer-les efectives és el descrit a la clàusula 53 d’aquest Plec.

Clàusula 47. Subrogació de personal

No aplica.
CAPÍTOL VI. INCOMPLIMENTS I PENALITZACIONS
Clàusula 48. Incompliments i penalitzacions 

1. El contractista s’ha de fer responsable que els subministraments objecte dels contractes basats es prestin dins el termini previst, d’acord amb característiques i requisits establerts en els plecs reguladors de l’Acord marc i en els contractes basats. 

2. Els incompliments del contractista per incompliment de les seves obligacions es classifiquen en els termes que es recullen en aquest Plec, i s’imposen per SAVO, SA, i, si escau, prèvia incoació del corresponent expedient de penalització, les penalitats que s’estableixen.

3. Es considera falta subjecte a penalització tota acció o omissió del contractista que suposa malmetre les exigències establertes en aquest Plec. La imposició de penalitzacions no exclou la responsabilitat per danys i perjudicis ni la possible resolució del contracte.

4. Si la infracció comesa transcendeix l’il·lícit administratiu per revestir els caràcters del delicte, SAVO, SA, posarà els fets en coneixement dels tribunals de justícia.

5. Els incompliments en què pot incórrer l’adjudicatari durant l’execució del contracte basat es classifiquen en lleus i greus, segons la tipificació que es detalla en aquest capítol.

6. Quan el contractista, per causes que li siguin imputables, hagi incomplert parcialment l’execució del contracte basat, l’òrgan de contractació podrà optar, ateses les circumstàncies del cas, per resoldre el contracte basat o per imposar les penalitats establertes en aquest capítol.

Clàusula 49. Infraccions lleus

Es consideraran incompliments lleus:

a) No indicar les adreces i telèfons que obligarà a mantenir operatius durant la vigència del contracte.

b) No restar el subministrament amb la qualitat exigida amb estricta subjecció a l’exigit en la documentació contractual, poden dictar SAVO, SA les instruccions oportunes, sense prejudici de les potestats de l’Administració.

c) No respectar el caràcter de confidencialitat d’aquella informació a la que tingui accés amb ocasió de la prestació del subministrament.
d) La no compareixença injustificada davant dels responsable del subministrament de SAVO, SA, quan aquesta així ho requereixi per tal d’informar del funcionament del subministrament i de les seves possibles incidències.

e) No avisar amb antelació en cas que el subministrament no pugui ser lliurat en el termini concedit, constituint un perjudici greu per SAVO, SA.

f) Incomplir els requisits en matèria de comunicació i documentació.

g) No posar a disposició de SAVO, SA, la documentació tècnica suficient relativa al subministrament contractat.

h) No complir les instruccions i els requeriments del responsable de l’Acord marc.

i) No complir amb les modificacions en el subministrament que li ordeni introduir SAVO, SA, pel bon fi i en interès públic, en els termes previstos en aquest Plec. 

j) No fer servir les eines tecnològiques que SAVO, SA, estableixi per a l’execució de l’Acord marc, si és el cas.

k) Faltar al respecte o tracte incorrecte entre el personal o al personal i serveis de SAVO, SA.

l) No substituir en els terminis indicats els béns i/o productes defectuosos.

m) Qualsevol altra deficiència que afecti els subministraments que es pugui considerar com a lleu.

Clàusula 50. Infraccions greus

Es consideraran incompliments greus:

a) No executar el contracte directament, sens perjudici de les previsions de l’article 214 de la LCSP i les que conté aquest Plec.

b) No responsabilitzar-se del subministrament i descàrregues realitzades.

c) No lliurar el subministrament en el termini que figura al Plec de prescripcions tècniques o a la convocatòria del contracte basat. 

d) Complir les disposicions vigents en matèria mercantil, fiscal, laboral, de seguretat social i salut i higiene en el treball i les que dicti SAVO, SA, així com assumir totes les despeses i retribucions dels elements materials i personals necessaris, amb total responsabilitat de les seves obligacions legals de caràcter mercantil, laboral, civil i fiscal.

e) No designar el recurs preventiu abans de cada descàrrega i aquest haurà d’estar durant les operacions de descàrrega de combustible.

f) No designar i disposar del Conseller de Seguretat de les descàrregues. El Conseller haurà de fer entrega de l’informe anual de seguretat a la Generalitat.

g) No obtenir i disposar de les homologacions i permisos de qualsevol tipus que siguin necessàries.

h) No complir, a càrrec seu, totes les obligacions derivades del PCAP, del PPT i dels altres documents.

i) No subscriure una pòlissa de responsabilitat civil.

j) Subministrar productes que no compleixin amb la normativa exigible i/o no disposin de les homologacions o permisos de qualsevol tipus que siguin necessaris d’acord amb el PPT.

k) Produir danys o lesions a béns o persones per causa d’un subministrament incorrecte. 

l) L’incompliment de les instruccions i ordres escrites de SAVO, SA relatives a l’execució del contracte basat.

m) Deixar de prestar el subministrament parcialment o totalment per causa que sigui imputable al contractista.

n) Persistir el retard en el compliment de les obligacions, cada cop que la demora s’incrementi per un període igual o superior al període establert per atendre l’obligació, o en el seu defecte per cada dia transcorregut.

o) Fer frau en la forma de prestació dels subministraments.

p) No garantir que el salari de les persones adscrites a l’execució del contracte sigui iguals per a dones i homes en aquelles categories/grups professionals equivalents.

q) Reiterar en tres incompliments lleus.
Clàusula 51. Circumstàncies modificatives de la responsabilitat

Per graduar els incompliments, a més del que objectivament s’ha comès o omès, actuant sota els principis de proporcionalitat i justícia material, cal tenir en compte:

a. La intencionalitat.

b. La pertorbació del subministrament en qualitat, quantitat i temps.

c. El perill i les molèsties que hagi comportat l’incompliment.

d. Els danys produïts a SAVO, SA o a tercers.

e. La quantitat de ciutadans afectats.

f. La reincidència en els incompliments.

g. La participació en la comissió de l’incompliment.

h. La transcendència social de l’incompliment.

i. El comportament especulatiu de l’infractor.

j. La quantitat global de l’operació que ha estat objecte de l’incompliment.

k. La quantia del benefici il·lícit estimat.

l. La reducció de la vida econòmica dels mitjans o materials afectats.

m. Els danys o desperfectes a reparar derivats de l’incompliment de les prescripcions d’aquest Plec relatives a l’execució del contracte basat.

Clàusula 52. Quantificació de les penalitzacions
1. El contractista se sotmetrà al règim de penalitats durant la fase de prestació dels subministraments objecte de l’Acord marc en els casos següents:

a) Incompliments lleus: penalitats de fins el 5% de la facturació del contracte basat, IVA exclòs.

b) Incompliments greus: penalitats de fins el 10% de la facturació del contracte basat, IVA exclòs.

2. En tot cas, la quantia de cadascuna de les penalitzacions no podrà superar el 10 % del preu del contracte ni el total de totes elles podrà superar el 50 % del preu del contracte.
Clàusula 53. Procediment per fer efectives les penalitzacions
El procediment per fer efectives les penalitzacions és el següent:

a) Informe emès pel responsable del contracte que motivi la necessitat d’iniciar l’expedient de penalització, identifiqui les infraccions comeses i quantifiqui la penalització econòmica que correspongui d’acord amb els criteris descrits en aquest capítol.

b) Resolució de l’òrgan de contractació d’inici de l’expedient de penalització.

c) Tràmit d’audiència al contractista pel termini de 5 dies hàbils per a què pugui formular al·legacions.

d) Acord de l‘òrgan de contractació per la qual es resolgui l’expedient.

CAPÍTOL VII. EXTINCIÓ DE L’ACORD MARC

Clàusula 54. Causes de resolució de l’Acord marc i exclusió dels adjudicataris de l’Acord marc

L’Acord marc es pot resoldre amb els diferents adjudicataris per les causes previstes als articles 211 i 306 de la LCSP i per les possibles causes de resolució específiques que la pròpia LCSP determina.

CAPÍTOL VIII. 
JURISDICCIÓ COMPETENT I RÈGIM DE RECURSOS

Clàusula 55. Jurisdicció competent

1. L’ordre jurisdiccional contenciós administratiu és el competent per resoldre les controvèrsies que sorgeixin entre les parts pel que fa a la preparació, l’adjudicació i modificacions contractuals, quan la impugnació d’aquestes últimes es basi en l’incompliment d’allò establert en els articles 204 i 205 de la LCSP, quan s’entengui que aquesta modificació hagués hagut de ser objecte d’una nova adjudicació. 

L’ordre jurisdiccional civil és el competent per conèixer de les controvèrsies que se suscitin entre les parts en relació amb els efectes i l’extinció del contracte, amb excepció de les modificacions contractuals esmentades en el paràgraf anterior.

2. A l’efecte judicial el contractista, amb renúncia al seu propi fur, si fos un altre, es sotmet expressament a la jurisdicció i competència dels jutjats i tribunals del domicili de SAVO,SA.
Clàusula 56. Règim de recursos

1. Són susceptibles de recurs especial en matèria de contractació, d’acord amb l’article 44 de la LCSP, els anuncis de licitació, els plecs i els documents contractuals que estableixin les condicions que han de regir l’Acord marc; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació del contracte; i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació.

2. Aquest recurs té caràcter potestatiu, és gratuït per als recurrents, es podrà interposar davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, reguladora de la jurisdicció contenciosa administrativa, i es regirà pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i l’organització del Tribunal Administratiu Central de Recursos Contractuals.

3. Contra els actes susceptibles de recurs especial no procedeix la interposició de recursos administratius ordinaris.

4. Contra els actes que adopti l’òrgan de contractació en relació amb els efectes, la modificació i l’extinció d’aquest acord marc que no siguin susceptibles de recurs especial en matèria de contractació, procedirà la interposició del recurs administratiu ordinari que correspongui d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques; o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

Clàusula 57. Sol·licitud de mesures provisionals

Abans d’interposar el recurs especial en matèria de contractació les persones legitimades per interposar-lo podran sol·licitar davant l’òrgan competent per a la seva resolució l’adopció de mesures cautelars, de conformitat amb el que estableix l’article 49 de la LCSP i el Reial decret 814/2015, d’11 de setembre, ja esmentat.

CAPÍTOL IX. 
ADMINISTRACIÓ ELECTRÒNICA

Clàusula 58.  Ús de mitjans electrònics

1. De conformitat amb la disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que se’n derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant el contingut de la comunicació oral documentat degudament mitjançant els arxius o resums escrits o sonors dels principals elements de la comunicació, a tall d’exemple.

2. Les comunicacions i les notificacions derivades de la tramitació del procediment d’adjudicació d’aquest contracte s’efectuaran per mitjans electrònics a través de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que els empresaris hagin facilitat a aquest efecte en el DEUC. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posar a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o contrasenya.

3. Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil del contractant de SAVO, SA. En cas contrari, els terminis es computaran des de la recepció de la notificació per part de l’empresa a qui s’adreci. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

4. D’altra banda, per tal de rebre tota la informació relativa a aquesta licitació, els empresaris que ho vulguin i, en tot cas, els licitadors s’han de subscriure com a interessats en aquesta licitació, a través de l’espai virtual de licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil del contractant de SAVO,SA, accessible a la Plataforma de Serveis de Contractació Pública de la Generalitat de Catalunya:    

https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&
Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

5. Els licitadors també es poden donar d’alta en el Perfil del licitador disponible a l’enllaçhttps://contractaciopublica.gencat.cat/ecofin_pscp/AppJava/accessTenderer.pscp?reqCode=inici&set-locale=ca_ES , prèvia l’autenticació requerida. El Perfil del licitador està constituït per un conjunt de serveis adreçats als licitadors amb l’objectiu de proveir un espai propi a cada empresari, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer clic en l’apartat Perfil del licitador de la Plataforma de Serveis de Contractació Pública i disposar del certificat digital requerit.

6. Pel que fa als certificats digitals, d’acord amb la disposició addicional primera del Decret legislatiu 3/2016, serà suficient l’ús de la signatura electrònica avançada basada en un certificat qualificat o reconegut de signatura electrònica en els termes previstos al Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura de la documentació que consti en les proposicions presentades.

7. En relació amb els certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE, del Parlament Europeu i del Consell, de 23 de juliol de 2014, sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.

Clàusula 59. Mitjà de presentació de proposicions a l’Acord marc

1. De conformitat amb el que estableix la disposició addicional quinzena de la LCSP, s’estableix l’obligatorietat de l’ús de mitjans electrònics, informàtics o telemàtics per desenvolupar totes les fases del procediment d’adjudicació, incloses les que correspongui realitzar als licitadors i/o candidats com la presentació de les ofertes. 

Les proposicions que no es presentin per mitjans electrònics, en la forma que determina aquest Plec, seran excloses.

2. La presentació de proposicions es farà únicament a través del portal  https://community.vortal.biz/PRODSTS/Users/Login/Index?SkinName=savosa.  L’accés a la plataforma és gratuït.
3. És important que els licitadors verifiquin amb antelació suficient, abans de la signatura i enviament de les proposicions, els requisits de programari per a la presentació de proposicions a través de la plataforma VORTAL: JAVA, sistema operatiu, navegador (actualment l’explorador Google Chrome és incompatible amb JAVA), etc.

Es pot verificar i actualitzar gratuïtament la versió de JAVA accedint a la pàgina http://java.com/es/download/installed.jsp.

4. Pel que fa al sistema operatiu i altres configuracions dels equips, la comprovació es pot fer polsant sobre l’enllaç https://next.vortal.biz/PRODPT1BusinessLine/Common/SystemRequirementsValidatorComm on/Index o sobre l’opció “Validació del sistema” disponible en el peu de pàgina d’accés a la plataforma.

5. Per accedir a la plataforma, els licitadors que no estiguin donats d’alta hauran de registrar-se a la mateixa adreça https://community.vortal.biz/PRODSTS/Users/Login/Index?SkinName=savosa, de tal manera que:

a) Hauran de polsar “Donar-se d’alta” i complimentar el registre d’usuari.

b) Registrar l’empresa, o associar-se a una empresa ja existent a la plataforma.

c) Finalment, si és el cas, sol·licitar un certificat d’autenticació emès per VORTAL, gratuït, per accedir a la plataforma i a la informació detallada del procediment.
6. Una vegada efectuat el registre gratuït a la plataforma de licitació electrònica VORTAL, s’han de seguir els passos següents:

1. Dirigir-se a la pàgina d'accés a la plataforma de SAVO,SA, en el següent enllaç: 

https://community.vortal.biz/PRODSTS/Users/Login/Index?SkinName=savosa
2. Accedir a l'apartat “Buscar licitacions” on trobarà la informació relativa a aquest i altres expedients de SAVO,SA. Seleccionar i copiar el número de l’expedient.

3. Accedir a la plataforma mitjançant l'usuari i la contrasenya definits en el procés de registre, i enganxar el número d'expedient en el cercador disponible per a tal fi a l'Àrea de treball. Prémer sobre la lupa per realitzar la recerca.

4. Per accedir a tota la informació del procediment, polsar a “Detall”.

5. Després de polsar a “Estic interessat”, per enviar l’oferta haurà de polsar a “Les meves ofertes”, en el botó “crear oferta”:
a) A la pestanya “Informació general”, introduir una referència de la seva oferta.

b) A la pestanya “Formulari de resposta” haurà de contestar les preguntes en cadascun dels sobres. 

c) A la pestanya “Documents” haurà d’adjuntar tota la documentació requerida en aquest Plec, dins els sobre corresponents.

d) Una vegada contestat el formulari de resposta, haurà de polsar el botó “Tancar formulari”.

6. Una vegada fets tots els passos anteriors, haurà de polsar el botó “Finalitzar oferta”.

7. Posteriorment, haurà de polsar el botó “Firmar tots” i seleccionar un certificat reconegut per a la firma de documents.
7. Els licitadors o candidats hauran de signar mitjançant signatura electrònica reconeguda, vàlidament emesa per un Prestador de Serveis de Certificació que garanteixi la identitat i integritat del document, l’oferta i tots els documents associats a la mateixa, en els que sigui necessària la firma de l’apoderat, de conformitat amb el que estableix la Llei 59/2003, de 19 de desembre, i demés disposicions de contractació pública electrònica, a excepció d’aquells documents que acrediten la constitució de la garantia provisional, quan sigui procedent, que hauran de ser en tot cas originals.

La signatura electrònica reconeguda, segons l’article 3 de la Llei 59/2003, de 19 de desembre, de firma electrònica, és la firma electrònica avançada basada en un certificat reconegut (vàlidament emesa per un Prestador de Serveis de Certificació) i generada mitjançant un dispositiu segur de creació de firma (per exemple, DNI electrònic, o altres targetes criptogràfiques que recullin els requisits establerts a la norma de referència).

Els certificats reconeguts acceptats per la plataforma VORTAL són:

a) ACCV.

b) DNI electrònic.

c) IZEMPE.

d) ANCERT.

e) Camerfirma.

f) CATCert.

g) FNMT – CERES.

h) FIRMA PROFESSIONAL.

És important que els licitadors verifiquin amb antelació suficient, abans de la signatura i enviament de les proposicions, que el certificat està correctament instal·lat a l’ordinador i que es poden signar documents.

Per verificar que es pot signar electrònicament a la plataforma, una vegada s’ha indicat estar interessat i s’ha començat a crear la proposició, es pot fer la comprovació següent:

1. Anar a “Documents de l’oferta”.

2. A “Altres annexes” clicar a “Afegir documents”.

3. Seleccionar i afegir un arxiu/document.

4. Si el documents es firma correctament la informació de la firma es visualitzarà a la columna corresponent.

5. Eliminar el document si no és necessari per completar l’oferta.

A continuació, haurà de clicar a “Xifrar i enviar”, de tal manera que tota l’oferta, i la documentació associada a la mateixa, quedarà xifrada, sense que es pugui accedir al seu contingut fins que es constitueixi degudament la mesa de contractació. 

Seguidament, apareixerà una finestra en què s’hauran d’acceptar les recomanacions per a l’enviament de l’oferta a la plataforma, i per acabar, haurà de polsar el botó “Presentar”.

Si de cas s’interromp el servei por causes tècniques, aquesta s’anunciarà a les potencials persones usuàries del Registre amb l’antelació màxima possible. Si la interrupció no és programada, sempre que sigui possible, l’usuari visualitzarà en el seu accés un missatge en el que es comuniqui aquesta circumstància.

8. Per obtenir més informació sobre els tràmits electrònics explicats anteriorment, es pot contactar amb el Servei de Gestió de Clients de VORTAL al número 902 02 02 90 o a través de correu electrònic: info@vortal.es, en horari de dilluns a divendres, de 08:00 a 18:00 h.

9. En aquest sentit, s’adverteix els licitadors que les proposicions extemporànies seran excloses, a no ser que s’acrediti que la presentació fora de termini és per raons operatives de la pròpia Plataforma.

10. S’entendrà complert el termini si s’inicia la transmissió dins del mateix i finalitza amb èxit.

11. Una vegada presentada la proposició a través de la plataforma VORTAL, es generarà un avís de recepció electrònic amb segell de temps que garantirà la data, hora i contingut de l’oferta.

12. Les adreces electròniques que els licitadors indiquin la inscripció a la plataforma VORTAL que seran emprades per a enviar correus electrònics relacionats amb l’ús d’aquesta han de ser les mateixes que les que es designin en el seu DEUC per a rebre avisos de notificacions i comunicacions mitjançant l’e-NOTUM.

Clàusula 60. Mitjà de presentació d’ofertes en els contractes basats 

1. Per dur a terme la presentació d’ofertes a través de la plataforma de contractació pública electrònica de SAVO, SA, que s’anomena VORTAL, els licitadors han de seguir els passos que es descriuen a continuació per accedir a l'expedient:

a) Dirigir-se a la pàgina d'accés a la plataforma de SAVO, SA, en el següent enllaç https://community.vortal.biz/PRODSTS/Users/Login/Index?SkinName=savosa 

b) Accedir a l'apartat Buscar licitacions on trobarà la informació relativa a aquest i altres expedients de SAVO, SA. Seleccioni i copiï el nombre d'aquest expedient. 

c) Accedir a la plataforma mitjançant l'usuari i la contrasenya definits en el procés de registre, i enganxar el nom d'expedient en el cercador disponible per a tal fi a l'Àrea de treball. Prémer sobre la lupa per realitzar la recerca.

d) Després de clicar a “Estic interessat”, per enviar l’oferta hauran de clicar a “Les meves ofertes”, en el botó “crear oferta”.

e) A la pestanya “Informació general”, hauran d’introduir una referència per a la seva oferta.

f) A la pestanya “Formulari de resposta” hauran de contestar les preguntes, si n’hi ha, en cadascun dels sobres. 

g) A la pestanya “Documents” adjuntar tota la documentació requerida en el present Plec i la invitació, dins els sobres corresponents. 

h) Una vegada contestat el formulari de resposta, s’ha de clicar el botó “Tancar formulari”. 

2. És obligatori que les ofertes i la totalitat de la documentació presentada, estiguin signades electrònicament. L'acte de signatura dels documents de l'oferta es pot fer de les següents maneres:

a) Signar els documents a la plataforma: una vegada fets tots els passos anteriors, clicar el botó “Finalitzar oferta”, prémer el botó “Més Opcions” i seleccionar l'opció “Signar documents”. La plataforma signarà l'oferta i tots els documents adjunts a la mateixa (inclosos els documents generats automàticament per la plataforma). 

b) Signar els documents amb una aplicació de signatura externa: signar cadascun dels documents en l’aplicació de signatura externa, per a posteriorment annexar-los a l'oferta. Cal tenir en compte en aquest cas que serà necessari signar els documents que la plataforma genera de forma automàtica. Per això, una vegada fets tots els passos anteriors, clicar el botó “Finalitzar oferta” i clica “Signar” en los mencionats documents.”

Els licitadors o candidats hauran de signar mitjançant la signatura electrònica reconeguda, vàlidament emesa per un prestador de serveis de certificació que garanteixi la identitat i integritat del document, l’oferta i tots els documents associats  en els quals sigui necessària la firma de l’apoderat, de conformitat amb el que estableix la Llei 59/2003, de 19 de desembre, i la resta de disposicions de contractació pública electrònica, a excepció d’aquells documents que acrediten la constitució de la garantia provisional, quan sigui procedent, que hauran de ser en tot cas originals. 

La signatura electrònica reconeguda, segons l’article 3 de la Llei 59/2003, de 19 de desembre, de signatura electrònica, és la signatura electrònica avançada basada en un certificat reconegut (vàlidament emesa per un prestador de serveis de certificació) i generada mitjançant un dispositiu segur de creació de firma (per exemple, DNI electrònic, o altres targetes criptogràfiques que recullin els requisits establerts a la norma de referència). 

Els certificats reconeguts acceptats per la plataforma VORTALgov són: 

a) ACCV 

b) DNI electrònic 

c) IZEMPE 

d) ANCERT 

e) Camerfirma 

f) CATCert 

g) FNMT 

h) CERES 

i) FIRMA PROFESSIONAL 

Important: Per signar electrònicament les proposicions, els candidats han de tenir l’aplicació JAVA actualitzada. Es pot verificar i actualitzar gratuïtament la versió de JAVA accedint a la pàgina del fabricant http://java.com/es/download/installed.jsp. Igualment, és necessari que els licitadors verifiquin el seu sistema operatiu, així com altres configuracions dels equips. Es pot realitzar aquesta comprovació polsant sobre l’enllaç: https://next.vortal.biz/PRODPT1BusinessLine/Common/SystemRequirementsValidatorCommo n/Index o sobre l’opció “Validació del sistema”, disponible en el peu de pàgina d’accés a la plataforma. Per a la resolució de qualsevol dubte en relació amb la versió de JAVA a utilitzar i/o sobre la configuració dels equips, es recomana contactar amb el Servei d’Atenció al Client de VORTAL a través del correu info@vortal.es o a través del 902 02 02 09, de dilluns a divendres, de 9 h a 19 h. 

3. A continuació, s’ha de clicar el botó “Encriptar i enviar”, de tal manera que tota l’oferta, i la documentació associada, quedarà xifrada, sense que es pugui accedir al seu contingut fins que es constitueixi degudament la Mesa de Contractació. Seguidament, apareixerà una finestra en què s’hauran d’acceptar les recomanacions per a l’enviament de l’oferta a la plataforma i, per acabar, clicar el botó “Presentar”. 

4. Una vegada presentada la proposició a través de la plataforma VORTAL, es generarà un rebut electrònic amb segell de temps que garantirà la data, hora i contingut de l’oferta.

Clàusula 61. Glossari d’eines que s’utilitzen a l’Acord marc 

A continuació, es descriuen les principals eines electròniques que els licitadors i el contractista han d’utilitzar durant procediment de licitació i durant la vigència d’aquest contracte:

: És un espai únic d’informació global i integrat per a la difusió de la informació de l’activitat contractual. S’hi publica l’anunci de la licitació, les actes de la Mesa de contractació, l’adjudicació i la formalització del contracte així com les possibles pròrrogues i modificacions o d’altra informació d’interès relacionada amb el contracte.

https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&
Plataforma de contractació electrònica VORTAL: És l’eina per a la presentació de les proposicions dels licitadors.

https://community.vortal.biz/PRODSTS/Users/Login/Index?SkinName=savosa 

: És un servei que permet rebre notificacions d’actes (resolucions, decrets, notificacions per a contractació,...) i comunicacions per mitjans electrònics, amb totes les garanties jurídiques que estableix la normativa vigent. Per aquest canal es notificarà l’adjudicació; i es comunicarà el requeriment de documentació, el requeriment de garantia, entre d’altres.

: Per consultar la publicació i la gestió d’edictes electrònics mitjançant internet. S’hi poden publicar les actes de la Mesa de contractació.

ANNEXOS

Annex 1. Model de declaració de sotmetre's a la jurisdicció dels jutjats i tribunals espanyols

El/La senyor/a (nom i cognoms), en representació de (raó social de l’empresa licitadora), NIF, licitadora en l’adjudicació de (NOM DEL CONTRACTE), declara sota la seva responsabilitat que, pel cas de resultar adjudicatari, es sotmet als jutjats i tribunals de l’Estat espanyol per resoldre les controvèrsies dimanats d’aquest contracte, tot renunciant al fur jurisdiccional de (Estat estranger al qual pertany el licitador).

I perquè així consti, signo aquesta declaració responsable.

(Signatura de l’empresa)

Annex 2. Model de declaració responsable de no haver-se donat de baixa de l’Impost sobre activitats econòmiques

El/la senyor/a (nom i cognoms), en representació de (raó social de l’empresa licitadora), NIF, licitadora en l’adjudicació de (NOM DEL CONTRACTE), declara sota la seva responsabilitat que, aquesta entitat no s’ha donat de baixa a l’epígraf corresponent de l’Impost sobre Activitats Econòmiques, als efectes de les declaracions tributàries exigides per l’article 13 del Reglament general de la Llei de contractes de les administracions públiques, aprovat mitjançant el Reial Decret 1098/2001, de 12 d’octubre.

I perquè així consti, signo aquesta declaració responsable.

Annex 3. Model de declaració responsable d’estar inscrits al RELI o al ROLECSP

El/La senyor/a (nom i cognoms), en representació de (raó social de l’empresa licitadora), NIF, licitadora en l’adjudicació de (NOM DEL CONTRACTE) declara sota la seva responsabilitat que aquesta entitat es troba inscrita al Registre Electrònic de Licitadors de la Generalitat de Catalunya/Registre oficial de licitadors i/o empreses classificades del sector públic, que les dades que hi consten no han experimentat cap variació i que són vigents.

I perquè així consti, signo aquesta declaració responsable.

(Signatura de l’empresa)

Annex 4. Model de compromís de constitució d’unió temporal d’empreses

El/La senyor/a (nom i cognoms), en representació de (raó social de l’empresa), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat

El/La senyor/a (nom i cognoms), en representació de (raó social de l’empresa), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat

El/La senyor/a (nom i cognoms), en representació de (raó social de l’empresa), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat

........

Declaren que en cas de resultar adjudicataris de (NOM DEL CONTRACTE) ASSUMEIXEN EL COMPROMÍS de constituir-se com a unió temporal d’empreses.

En aquest sentit, (raó social de l’empresa), participa en un (percentatge de participació en l’oferta de la unió temporal) % de l’oferta presentada en el procediment d’adjudicació del contracte.

En aquest sentit, (raó social de l’empresa), participa en un (percentatge de participació en l’oferta de la unió temporal) % de l’oferta presentada en el procediment d’adjudicació del contracte.

En aquest sentit, (raó social de l’empresa), participa en un (percentatge de participació en l’oferta de la unió temporal) % de l’oferta presentada en el procediment d’adjudicació del contracte.
.........

(Signatura de les empreses)

Annex 5. Model de declaració responsable de confidencialitat de la informació continguda en els sobres electrònics presentats 

El/La senyor/a (nom i cognoms), amb NIF número (indicar el número de NIF) en nom propi/en representació de (raó social de l’empresari), amb CIF número (indicar el número de CIF de l’empresari), licitador en el procediment per a l’adjudicació de l’Acord marc per al subministrament d’equips de protecció individual i altres articles enfront la COVID’19 per a Serveis Ambientals del Vallès Oriental, SA

DECLARO RESPONSABLEMENT:

Als efectes del que preveu l’article 133 de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, que, en relació a la confidencialitat de la documentació aportada en el sobre electrònic número (indicar el número de sobre corresponent):

 FORMCHECKBOX 
 Els documents i/o la informació que es detalla seguidament té la consideració de caràcter confidencial:

	Núm. document
	Descripció
	Pàgina

	
	
	

	
	
	


La fonamentació d’aquesta declaració es basa en els següents motius o circumstàncies, per a cadascun dels documents o informacions detallats:

	Núm. document
	Fonamentació i circumstàncies de la declaració

	
	

	
	


 FORMCHECKBOX 
 Cap document i/o informació té caràcter confidencial

I perquè així consti, signo i lliuro aquesta declaració responsable.

(Signatura electrònica del licitador)

Annex 6. Model d’oferta econòmica dels contractes basats
… domiciliat/da a…, carrer…, amb DNI…, major d’edat i en nom propi (o en representació de …com acredito per … ) amb domicili a… carrer … assabentat/da de la invitació del Consorci per a la Gestió dels Residus del Vallès Oriental per a participar en el procediment per a l’adjudicació del contracte derivat de l’Acord marc del subministrament de gasoil tipus A i C per a Serveis Ambientals del Vallès Oriental, SA, (FER CONSTAR EL CODI QUE CONSTA A LA INVITACIÓ), hi prenc part i declaro sota la meva responsabilitat que:
1. Les dades facilitades a Serveis Ambientals del Vallès Oriental, SA, en virtut de les quals (NOM EMPRESARI) ha resultat adjudicatari de l’Acord marc del subministrament de gasoil tipus A i C per a Serveis Ambientals del Vallès Oriental, SA relatives a la capacitat d’obrar, la no concurrència de cap prohibició de contractar, el CIF i la representació que ostento són plenament vigents en el moment de presentació d’aquesta proposició.

2. (NOM EMPRESARI) es troba al corrent de les obligacions tributàries amb l’Administració General de l’Estat, amb la Generalitat de Catalunya i amb les entitats que integren l’Administració local, així com de les obligacions amb la Seguretat Social, de conformitat amb l’article 146 del Text refós de la Llei de contractes del sector públic, aprovat pel Reial decret legislatiu 3/2011, de 14 de novembre i de la resta de legislació vigent que resulti d’aplicació.
3. (NOM EMPRESARI) té contractada i manté en vigor una pòlissa d’assegurança per  responsabilitat civil.

Em comprometo a executar el contracte derivat, d’acord amb el Plec de clàusules administratives particulars, el Plec de prescripcions tècniques de l’Acord marc i la invitació d’aquesta contractació, que accepto íntegrament pels preus següents (només el demanat):

a) Per cada litre de combustible gasoil tipus A, el preu de __________(lletres) euros _______ (números), sense IVA.
b) Per cada litre de combustible gasoil tipus C, el preu de __________(lletres) euros _______ (números), sense IVA.
El desglossament del preu per litre de gasoil tipus A i C (abans de l’aplicació de l’IVA) es en l’aplicació de la fórmula prevista al Plec de clàusules administratives particulars que regeixen l’Acord marc és el següent:

PR = (PP * C * D) + PM + + IE + IVMDH

(INDICAR EL DESGLOSSAMENT DEL PREU PER LITRE DE CADASCUN DELS TIPUS DE GASOIL QUE SÓN OBJECTE DE SUBMINISTRAMENT)

Signatura del licitador”
Document signat electrònicament 

